Jacques Brel, 1929-1978 – dimart\n9 Οκτωβρίου 2013 dimartblog Επετειακά One comment\nΜπορεί να τον θυμόμαστε περισσότερο για το άκρως ερωτικό και σχεδόν ξεδιάντροπα ικετευτικό «Ne me quitte pas» («Μη με εγκαταλείπεις»), αλλά αν κάποιος λάτρεψε το φευγιό ήταν ο Jacques Brel. Ήταν ένας άνθρωπος του αποχωρισμού και έβλεπε, όπως σημειώνεται στη βιογραφία του, κάθε αύριο σαν το επόμενό του ταξίδι και κάθε συνθήκη σαν αφορμή για να φύγει, να ξεκολλήσει, να ανοίξει πανιά και φτερά.\nΓεννήθηκε το 1929 στις Βρυξέλλες και στα 24 του είχε ηχογραφήσει ήδη στο Βέλγιο το πρώτο του άλμπουμ κι έφευγε για το Παρίσι με την κιθάρα του στο χέρι. Η καριέρα του τη νύχτα ξεκινάει από τα παριζιάνικα καμπαρέ και έκτοτε οι δισκογραφικές επιτυχίες έρχονται η μία μετά την άλλη και οι μεγάλες σκηνές μαζί. Έτος σταθμός για την καριέρα του θεωρείται το 1961 όπου θριάμβευσε με τη συναυλία του στο Olympia, το πιο διάσημο θέατρο της γαλλικής πρωτεύουσας.\nΑπό τα παιδικά του χρόνια στις Βρυξέλλες ο ίδιος δήλωνε ότι είχε κρατήσει ένα αίσθημα ησυχίας, ακινησίας και γκρίζου, όπως αυτό που περιγράφει αργότερα και στο τραγούδι του «Mon enfance». Γρήγορα κατάλαβε ότι η συμβατική ζωή δεν του ταίριαζε. Βαριόταν εύκολα και δε χωρούσε πουθενά. Η ενασχόλησή του με την τέχνη ήταν μονόδρομος.\nΈγραψε τραγούδια λυρικά και αγαπησιάρικα και άλλα με πολλούς τόνους αυτοσαρκασμού, ενώ δεν ήταν λίγες και οι φορές που έγινε ενοχλητικός για τα ήθη της εποχής του, αφού ασκούσε κριτική χωρίς φόβο και πάθος. Τραγούδησε για λιμάνια, για ταξίδια, για πόλεις, για γυναίκες, για παράνομους έρωτες, για την οικογένειά του, για τον θάνατο, για τους φίλους του. Του άρεσε να τραγουδάει όρθιος και περήφανος, να χρησιμοποιεί τα χέρια του και τις εκφράσεις του προσώπου του για να αποδώσει το κάθε κομμάτι ξεχωριστά. Τα έντονα χαρακτηριστικά του αποτελούσαν το καλύτερο εργαλείο για την κάθε του εμφάνιση και σε έκανε να πιστεύεις ότι κάθε τραγούδι ή κάθε ρόλο τον ζούσε από την κορυφή μέχρι τα νύχια.\nΣαν χαρακτήρας, όπως αυτός έχει πια αποτυπωθεί από τα κείμενα, τις σημειώσεις, τα έργα και τις συνεντεύξεις του ήταν ανήσυχος και διψασμένος για ζωή και δράση. Γοητευόταν από τις δύσκολες αποστολές, προκαλούσε τη διαφωνία και την ένταση ενώ δεν σταματούσε να διεκδικεί από τους ανθρώπους γύρω του να πιουν τα ποτήρια τους μέχρι τον πάτο, να μην φοβηθούν τίποτα και κανέναν. Λέγεται ότι αγαπημένη του συμβουλή με την οποία τσιγκλούσε τους φίλους του ήταν το «Ζήσε τη ζωή σου». Ήταν πάντα ανοιχτός και διαθέσιμος να μπει σε νέες ιστορίες, σε νέες γνωριμίες, σε νέες περιπέτειες. Τι σπάνιο χάρισμα, αλήθεια, να μη φοβάσαι να ανοίξεις νέα κεφάλαια. Γιατί έτσι, νικάς και τον φόβο να κλείσεις τα παλιά.\nΤο 1967 γυρίζει την πρώτη του μεγάλου μήκους ταινία με τίτλο Les risques du métier και έκτοτε συμμετέχει ως ηθοποιός σε αρκετές ταινίες ενώ δουλεύει και σαν σεναριογράφος και μεταφραστής.\nΤο ελάττωμα να βαριέται κάθε τόσο ό,τι έκανε δεν φαίνεται να του περνάει με τα χρόνια. Στο ζενίθ της καριέρας του, και ενώ είχε περάσει κάπου 15 χρόνια να τραγουδάει σχεδόν κάθε βράδυ, εγκαταλείπει τις περιοδείες και τις συναυλίες και ψάχνει ακόμα μία φορά μία αλλαγή, μία νέα διέξοδο, ένα νέο τολμηρό άλμα.\nΤον Φεβρουάριο του 1974 αγοράζει ένα ιστιοφόρο σκάφος 19 μέτρων, του δίνει το όνομα «L’Askoy II» και αρχίζει το ταξίδι του στα κύματα. Φτάνει μέχρι τα Κανάρια Νησιά όπου εμφανίζει τα πρώτα συμπτώματα ενός γερού καρκίνου του πνεύμονα. Το ταξίδι του δεν ολοκληρώνεται ποτέ όπως το ήθελε. Επιστρέφει στη γενέτειρά του, στο Βέλγιο, και χειρουργείται. Τίποτα όμως δεν δείχνει να του χαλάει τα σχέδια και η επιμονή του νικάει τον πόνο. Λίγες μόνο εβδομάδες μετά το κρίσιμο χειρουργείο, ανοίγει πάλι τα πανιά του «L’Askoy II» και διασχίζει τον Ατλαντικό. Τον Νοέμβριο του 1975 φτάνει στις ακτές της Πολυνησίας, στις Μαρκησίους Νήσους. Ο παρορμητισμός του τον κάνει να επιλέξει το δεύτερο μεγαλύτερο νησί εκεί, την Χίβα Όα και να εγκατασταθεί σε ένα μικρό σπιτάκι.\nΕκεί ανακαλύπτει νέα πάθη. Αγοράζει ένα μικρό αεροκάφος που το βαφτίζει «Jojo» και αρχίζει να πετάει και να επισκέπτεται και να εξερευνεί τα κοντινά νησιά. Είχε περάσει και παλιότερα, στο Παρίσι ακόμα, μια φάση που λάτρεψε τον αέρα και τις πτήσεις. Είχε βάλει σκοπό να γίνει πιλότος, έκανε μαθήματα και για κάποια χρόνια πετούσε στους ουρανούς μετρώντας τα όρια της ελευθερίας του.\nΟ καρκίνος τον πολεμούσε, και το ίδιο και αυτός. Επιστρέφει για λίγο στο Παρίσι το 1977 για να ηχογραφήσει το τελευταίο του άλμπουμ με τίτλο «Les Marquises» και πάλι πίσω στον μικρό του παράδεισο. Αφήνει την τελευταία του πνοή σαν σήμερα, στις 9 Οκτωβρίου του 1978, από πνευμονικό οίδημα και θάβεται στο νεκροταφείο της Χίβα Όα, δίπλα στον Γκογκέν.\nΈζησε λιγότερο από 50 χρόνια και κυριολεκτικά του έδωσε και κατάλαβε. Κανείς δε μπορεί ακόμα να απαντήσει με σιγουριά αν έπεσε θύμα των παθών του ή αν τιθάσευσε τα πάθη του με έναν μοναδικό τρόπο και τα νίκησε τιμώντας τα μέχρι τελευταίας σταγόνας. Λέγεται ότι έζησε παράφορα ελεύθερα την ευτυχία, αλλά τα χρόνια του τα τραγούδησε με μια φωνή θαρρείς θλιμμένη. Λέγεται ότι έζησε με σημαία το αύριο, αλλά αγάπησε όσο κανείς το κάθε του σήμερα.\nΒρυξέλλεςΚανάρια ΝησιάΜουσικήΠαρίσιΠολυνησίαΧίβα ΌαJacques BrelJojoL’Askoy IILes MarquisesLes risques du métierMon enfanceNe me quitte pasOlympia\nPrevious Post: Ορχήστρα τυφλών γυναικών στο Κάιρο\nNext Post: «Κύριε Πρόεδρε, Λαμβάνω την τιμήν…»\nΠαράθεμα: Jacques Brel, 1929-1978 « Ελεύθερη Λαική Αντιστασιακή Συσπείρωση\nΈνας γιγαντόσωμος κλόουν με ξανθιά περούκα φέρνει γύρους στη σκηνή πάνω σε ένα τρίκυκλο, ποδήλατο. Φιλοσοφεί δηλαδή… twitter.com/i/web/status/1… 8 hours ago\nΣτο #tenyearschallenge, η αυτοβιογραφία είναι η «οπτική επαναπροώθηση ενός στιγμιαίου γεγονότος», που παρέχει ένα… twitter.com/i/web/status/1… 21 hours ago


ΣΤΙΣ 26 ΜΑΗ ΟΙ ΕΡΓΑΖΟΜΕΝΟΙ ΣΤΗΝ ΥΓΕΙΑ ΔΕΝ ΓΥΡΙΖΟΥΜΕ ΠΙΣΩ!!! – ΑΡΜΑ\nΔεν γυρίζουμε στις μειωμένες δαπάνες χρηματοδότησης κατά 40% των Υπηρεσιών Υγείας. Προχωράμε μπροστά με αύξηση της χρηματοδότησης (4,8% σε 5,2%) και την αύξηση των Ορίων Δαπανών κατά 400.000.000ε .\nΔεν γυρίζουμε πίσω στους ελλειμματικούς προϋπολογισμούς, των ελλείψεων και των οφειλών χρόνων. Προχωράμε μπροστά, Πρώτη φορά στην Υγεία που τα Νοσοκομεία έχουν πλεονάσματα και τακτοποιημένες τις υποχρεώσεις τους.\nΔεν γυρίζουμε πίσω στην εγκατάλειψη των Δομών και του εξοπλισμού τους. Με υπευθυνότητα,ιδίους πόρους και Δωρεές ενισχύεται το Ε.Σ.Υ και το Ε.Κ.Α.Β με σύγχρονο ιατροτεχνολογικό εξοπλισμό.\nΔεν γυρίζουμε πίσω στις 26.000 αποχωρήσεις και τις ΜΗΔΕΝΙΚΕΣ ΠΡΟΣΛΗΨΕΙΣ στην Υγεία. Δεν γυρίζουμε πίσω ΣΤΙΣ ΑΠΟΛΥΣΕΙΣ και τις ΔΙΑΘΕΣΙΜΟΤΗΤΕΣ. Δεν γυρίζουμε πίσω ΣΤΟ ΚΛΕΙΣΙΜΟ ΝΟΣΟΚΟΜΕΙΩΝ. Ενισχύεται το Ε.Σ.Υ με ανθρώπινο Δυναμικό,σταθεροποιείται και προχωρά η ανάπτυξη των Δημοσιών Υπηρεσιών Υγείας.\nΔεν γυρίζουμε πίσω ΣΤΟΝ ΑΠΟΚΛΕΙΣΜΟ ΤΩΝ 2.500.000 ΑΝΑΣΦΑΛΙΣΤΩΝ από τις Υπηρεσίες Υγείας. ΔΩΡΕΑΝ ΠΡΟΣΒΑΣΗ ΟΛΩΝ ΤΩΝ ΑΝΑΣΦΑΛΙΣΤΩΝ στις Δομές Υγείας. ΔΙΑΓΡΑΦΗ ΟΛΩΝ των βεβαιωμένων οφειλών 178.000.000ε.\nΔεν γυρίζουμε πίσω στη διάλυση της ΑΘΜΙΑΣ, με τις χιλιάδες απολύσεις και το κλείσιμο Δομών. Προχωράμε ΑΠΟΦΑΣΙΣΤΙΚΑ στην ενίσχυση και ανάπτυξη της ΑΘΜΙΑΣ με την εμβληματική λειτουργία των ΤΟΜΥ και την ενίσχυση με χρηματοδότηση και Ανθρώπινο Δυναμικό των Δημοσιών Δομών.Κ.Υ Αστικού Τύπου 24ώρης λειτουργίας.\nΔεν γυρίζουμε πίσω στη SIEMENS και στη NOVARTIS, στα σκάνδαλα του ΚΕΕΛΠΝΟ. Με ΠΛΗΡΗ διαφάνεια και ΠΟΛΙΤΙΚΗ ΑΠΟΦΑΣΗ μπαίνει ένα ΤΕΛΟΣ στη ρεμούλα και τη κατασπατάληση του ΔΗΜΟΣΙΟΥ ΧΡΗΜΑΤΟΣ.\nΔεν γυρίζουμε πίσω στους εργολάβους της εκμετάλλευσης και στις συνθήκες «γαλέρας» των εργαζομένων. ΠΡΟΧΩΡΑΜΕ ΜΠΡΟΣΤΑ. Διώχνουμε τους εργολάβους, προχωράμε σε Ατομικές Συμβάσεις με αξιοπρεπείς μισθούς και δικαιώματα. Επαναφορά των ΟΡΓΑΝΙΚΩΝ ΘΕΣΕΩΝ, για ΜΟΝΙΜΕΣ ΠΡΟΣΛΗΨΕΙΣ.\nΚΑΙ ΣΥΝΕΧΙΖΟΥΜΕ ΤΟ ΟΜΟΡΦΟ ΤΑΞΙΔΙ… ΔΕΝ ΓΥΡΙΖΟΥΜΕ ΠΙΣΩ!!!\nΣΤΙΣ 26 ΜΑΗ ΗΡΘΕ Η ΩΡΑ ΤΩΝ ΠΟΛΛΩΝ!!!.


Βήμα 2 Αποκόβω τους βολβούς των παντζαριών από τα φύλλα τους. Πλένω τους βολβούς και τους τρίβω για να καθαρίσει καλά η φλούδα τους. Με ένα κοφτερό μαχαιράκι χαράζω τη βάση τους χιαστί και μπήγω εκεί τα μισά κομματάκια σκόρδου. Βάζω όλους τους βολβούς σε ένα μεγάλο μπολ, προσθέτω το ελαιόλαδο, τη ρίγανη, αλάτι και πιπέρι και ανακατεύω καλά με τα χέρια.\nΒήμα 3 Τυλίγω τους βολβούς ανά δύο σε κομμάτια λαδόκολλας, σφικτά, σε κάθε “πακετάκι” από 1 κομματάκι σκόρδου και μοιράζω στα πακετάκια το ελαιόλαδο του μπολ. Στη συνέχεια τυλίγω κάθε πακέτο σε αλουμινόχαρτο, εξίσου σφικτά. Βάζω τα πακετάκια σε ένα μεγάλο ταψί και τα ψήνω για 50 λεπτά, μέχρι να νιώσω τους βολβούς μαλακούς όταν τους πιέσω με το δάχτυλό.\nΒήμα 4 Στο μεταξύ, καθαρίζω τα φύλλα των παντζαριών και πετάω τα χονδρά και μαραμένα. Βάζω να βράσει άφθονο αλατισμένο νερό σε μια μεγάλη κατσαρόλα και, όταν κοχλάσει, ρίχνω τα φύλλα των παντζαριών και τα βράζω για 15 – 20 λεπτά, μέχρι να μαλακώσουν. Τα στραγγίζω καλά και τα βάζω σε μια μεγάλη σαλατιέρα.\nΒήμα 5 Βγάζω τους βολβούς από το φούρνο, ξετυλίγω τα πακετάκια (κρατάω το υγρό που έχει συγκεντρωθεί στο κάθε πακετάκι) και, μόλις κρυώσουν τόσο ώστε να μπορώ να τους πιάσω, τους κόβω σε μέτρια κομμάτια. Τα ρίχνω στη σαλατιέρα με τα φύλλα και ανακατεύω καλά.\nΒήμα 6 Για τη βινεγκρέτ: Σε ένα μπολάκι ανακατεύω όλα τα υλικά της και προσθέτω με προσοχή το υγρό που έχει συγκεντρωθεί στα πακετάκια όπου έψησα τα παντζάρια. Ανακατεύω το ντρέσινγκ στο μπολάκι καλά.\nΒήμα 7 Για το σερβίρισμα: Ρίχνω το γιαούρτι (ή το κομματιασμένο ανθότυρο) στη σαλατιέρα με τα παντζάρια και περιχύνω με το ντρέσινγκ. Ανακατεύω και σερβίρω αμέσως.


Αντίποδας: Ευχές Παυλόπουλου σε Ρουβά-Ζυγούλη.!\nΣτο προεδρικό μέγαρο πήγαν οι νεόνυμφοι Σάκης Ρουβάς και Κάτια Ζυγούλη για να τους ευχηθεί ο Πρόεδρος της Δημοκρατίας Προκόπης Παυλόπουλος.\nΟ κ. Παυλόπουλος ήταν καλεσμένος στον γάμο τόσο από το ζευγάρι Ρουβά-Ζυγούλη, όσο και από τον κ. Βαρδή Βαρδινογιάννη και την κα. Μαριάννα Βαρδινογιάννη, όμως δεν έδωσε το παρών στον γάμο τους καθώς είχε άλλες υποχρεώσεις.\nΌμως τους είχε υποσχεθεί πως, όταν γυρίσουν από το γαμήλιο ταξίδι τους, θα τους δεχθεί στο Προεδρικό Μέγαρο για να τους ευχηθεί από κοντά και ως γνωστό ο πρόεδρος τηρεί τις σοβαρές υποσχέσεις του... ειδικά το Καλικαίρι.!\nΣήμερα έγινε η πολυπόθητη συνάντηση και ο Σάκης Ρουβάς του ζήτησε άδεια να βγάλουν φωτογραφία, την όποια ανήρτησε και στα social media.\n«Μεγάλη μας τιμή και ιδιαίτερη χαρά η συνάντηση μας με τον Πρόεδρο της Δημοκρατίας, κύριο Προκόπιο Παυλόπουλο», έγραψε στη λεζάντα ο τραγουδιστής.\nΜήπως, τελικά, είναι μεγάλη τιμή (ίσως και χαρά) για τον πρόεδρο η συνάντηση αυτή; Ας περιμένουμε να δούμε τι θα γράψει στο …δικό του λογαριασμό στο ΦΒ ο κ. πρόεδρος...!!!\nΗ επώμενη επισκεψη θα είναι σε Θάνου - Τσίπρα, στο Μαξίμου.!!!


Τι είναι και πώς αντιμετωπίζεται η επιλόχεια κατάθλιψη, ένα πρόβλημα που αφορά το 15% των νέων μαμάδων!\nΓΡΑΦΕΙ: ΒΙΚΥ ΠΑΣΧΑΛΗ 03-01-2020\nΣυνεργάστηκε η Αθανασία Σκαρβελάκη, ψυχολόγος MSc\nΟι περισσότερες γυναίκες αμέσως μετά τον τοκετό μπορεί να βιώσουν αισθήματα θλίψης, τα λεγόμενα "baby blues". Συνήθως τα αισθήματα αυτά δεν είναι πολύ έντονα και δε διαρκούν περισσότερο από μια εβδομάδα. Αποδίδονται στις ορμονικές αλλαγές της εγκυμοσύνης του τοκετού., γι' αυτό και δε δημιουργούν ιδιαίτερη ανησυχία. Ωστόσο, ένα ποσοστό των νέων μαμάδων αναπτύσσει πιο έντονα τα συναισθήματα αυτά, τα οποία και επιμένουν για μεγαλύτερο διάστημα.\nΤότε πρόκειται για καταθλιπτική διαταραχή με επιλόχεια έναρξη όπως ονομάζεται ή επιλόχεια κατάθλιψη. Τα συμπτώματα που απαιτούν προσοχή είναι:\nΗ καταθλιπτική διάθεση\nΗ έλλειψη ικανοποίησης από πράγματα που παλιότερα σε ευχαριστούσαν\nΟι διαταραχές στον ύπνο και στην όρεξη\nΗ έλλειψη ενεργητικότητας\nΗ αδιαφορία για το σύντροφο\nΗ σκέψη ότι είσαι ανίκανη να φροντίσεις το μωρό σου\nΟ φόβος μήπως κάνεις κακό στο μωρό\nΠοιες γυναίκες είναι πιο πιθανό να παρουσιάσουν επιλόχεια κατάθλιψη;\nΤο ποσοστό των γυναικών που τελικά θα παρουσιάσουν επιλόχεια κατάθλιψη είναι πολύ μικρό σε σχέση με το ποσοστό αυτών που εμφανίζουν απλώς θλίψη. Παράγοντες που συμβάλλουν στην εμφάνιση της κατάθλιψης μπορεί να είναι το ιστορικό επεισόδιο επιλόχειας κατάθλιψης, το ελλιπές ή μη υποστηρικτικό περιβάλλον, κάποια στρεσογόνα γεγονότα, (όπως η απώλεια της εργασίας ή προβλήματα στο γάμο) και ένα προγενέστερο προεμμηνορρυσιακό σύνδρομο. Η κατάθλιψη, ωστόσο, μπορεί να κάνει την εμφάνισή της ήδη από τη διάρκεια της εγκυμοσύνης.\nΠότε πρέπει να ζητήσεις τη βοήθεια ειδικού;\nΤα όρια ανάμεσα στην αναμενόμενη συναισθηματική σύγχυση και στη διαταραχή της κατάθλιψης είναι μερικές φορές δυσδιάκριτα. Έτσι, καλό είναι όταν η ίδια η γυναίκα ή το περιβάλλον της διαπιστώσουν ότι δυσκολεύονται να διαχειριστούν την κατάσταση, να μη διστάσουν να ζητήσουν τη βοήθεια ενός ειδικού.


Ford Escort: Και όμως, μπορείτε να το αγοράσετε ολοκαίνουριο | motori.gr\nΗ παραγωγή του Ford Escort δεύτερης γενιάς ξεκίνησε το 1974 και σταμάτησε το 1980. Αυτό σημαίνει ότι από τότε και μετά δεν υπάρχει πλέον κάποιο καινούριο μοντέλο, παρά μόνο μεταχειρισμένα. Όμως αυτό πρόκειται να αλλάξει.\nΟι βρετανικές εταιρείες MST Cars και Motorsport Tools συνεργάζονται, ώστε να μπορεί κάποιος να αγοράσει και πάλι το αμερικανικό μοντέλο ως καινούριο.\nΟυσιαστικά πρόκειται για continuation έκδοση, μία τάση που συναντάμε αρκετά συχνά τα τελευταία χρόνια. Οι αυτοκινητοβιομηχανίες βρίσκουν τα σχέδια από παλιά και σημαντικά μοντέλα της ιστορίας τους και στη συνέχεια τα κατασκευάζουν εκ νέου. Ένα από τα χαρακτηριστικότερα παραδείγματα είναι η Aston Martin. Οι Βρετανοί διαθέτουν τρία continuation μοντέλα στην γκάμα τους. Πρόκειται για τις DB4 G.T. Continuation, DB4 G.T. Zagato Continuation και την Goldfinger DB5 Continuation. Η τελευταία είναι το αυτοκίνητο που χρησιμοποιήθηκε στις πρώτες ταινίες του James Bond.\nΕπιστρέφοντας στο Ford Escort, τα αυτοκίνητα που θα κυκλοφορήσουν και πάλι στους δρόμους βασίζονται στην αγωνιστική έκδοση που συμμετείχε στο Group-4. Μάλιστα, οι δύο εταιρείες κατάφεραν το τελικό αποτέλεσμα να μπορεί να κυκλοφορήσει νόμιμα και στους δημόσιους δρόμους της Βρετανίας.\nΠροκειμένου να δώσουν απτά αποτελέσματα, οι MST Cars και Motorsport Tools έκαναν γνωστό μέσω της σελίδας τους στο Facebook ότι το πρώτο αντίτυπο είναι ήδη έτοιμο και θα χρησιμοποιηθεί ως αυτοκίνητο δοκιμών, για τη βελτίωση των υπόλοιπων που θα παραχθούν.\nΟι επιλογές στον τομέα του κινητήρα, για τον υποψήφιο αγοραστή, θα είναι τρεις.\nΗ πρώτη θα έχει ισχύ πάνω από 200 ίππους, από σύνολο Duratec στα 2.5 λίτρα. Η δεύτερη επιλογή θα είναι ο κινητήρας BDG στα 2.0 λίτρα με ισχύ άνω των 230 ίππων και η τρίτη θα είναι το Millington Diamond σύνολο των 2.5 λίτρων, το οποίο θα αποδίδει πάνω από 300 ίππους.\nΚοιτώντας πέρα από τον κινητήρα, το αμάξωμα είναι κατασκευασμένο με τις προδιαγραφές του Group 4, στο εσωτερικό περιλαμβάνεται roll cage, ενώ είναι εξοπλισμένο με φρένα της AP και αναρτήσεις της Bilstein.\nΗ τιμή του νέου Ford Escort δεύτερης γενιάς θα ξεκινάει από τις 65.000 λίρες (72.128 ευρώ). Ο αγοραστής θα μπορεί να το διαμορφώσει σύμφωνα με τα γούστα του σε μεγάλο βαθμό, ενώ η παραγωγή θα είναι περιορισμένη στις 12 μονάδες ανά έτος.\nΤο Escort δεύτερης γενιάς έχει γράψει χρυσές σελίδες στην ιστορία του ως αγωνιστικό. Στο τιμόνι του έχουν βρεθεί ονόματα όπως οι Τίμο Μάκινεν, Άρι Βατάνεν και Χάνου Μίκολα, ενώ από το 1975 μέχρι και το 1981 έχει κατακτήσει πάνω από 20 νίκες. Μεταξύ αυτών είναι και το ράλι Ακρόπολις τεσσάρων ετών. Τ 1977 και την τριετία 1979 – 1981.\nΕκτός από το Ford Escort δεύτερης γενιάς οι MST Cars και Motorsport Tools δημιουργούν τη νέα έκδοση και του Escort πρώτης γενιάς.


Οι προτάσεις του Αντ. Γραβάνη για τον Δήμο Κομοτηνής - IN KOMOTINI NEWS - Ειδησεογραφική ιστοσελίδα της Κομοτηνής/Ροδόπης/Θράκης\nΑρχική MAGAZINO Οι προτάσεις του Αντ. Γραβάνη για τον Δήμο Κομοτηνής\nΣτην τοποθέτησή του κατά τη συζήτηση του δημοτικού συμβουλίου Κομοτηνής για τον προϋπολογισμό του 2015, ο δημοτικός σύμβουλος της μείζονος αντιπολίτευσης κ. Αντώνης Γραβάνης, ανέφερε:\nΑντιλαμβανόμαστε ότι η οικονομική κρίση στην Ελλάδα, την Ευρώπη και τον κόσμο, έχει επηρεάσει σε μέγιστο βαθμό την τοπική αυτοδιοίκηση. Μείωση των πόρων από την κεντρική διοίκηση , γεγονός που μας οδηγεί σε συρρίκνωση των προϋπολογισμών με τις επιπτώσεις πλέον να είναι ορατές σε όλη την κοινωνία.\nΤο μεγάλο ερώτημα όμως που οφείλουμε σαν δημοτικό συμβούλιο να απαντήσουμε, είναι το εξής: Με ποιον τρόπο θα αντιδράσουμε σαν Δήμος και πως θα καταφέρουμε να περιορίσουμε της επιδράσεις του αρνητικού εξωτερικού περιβάλλοντος;\nΓια να ανταπεξέλθουμε στις σύγχρονες οικονομικές ανάγκες σε σχέση με τα υπάρχοντα δεδομένα, πέρα από την συνεχή υποχρέωση μας για διεκδικήσεις, οφείλουμε να υιοθετήσουμε δύο βασικές στρατηγικές:\n– βέλτιστη χρήση των περιορισμένων πόρων.\n– δημιουργία στόχων για οικονομικά έσοδα μεσοπρόθεσμα και μακροπρόθεσμα.\nΗ πρώτη στρατηγική είναι εμφανές ότι αποτελεί και δική σας επιλογή. Και πέρα από κάποιες διαφορές, είναι γεγονός ότι γίνεται προσπάθεια.\nΗ μεγάλη μας όμως διαφορά ως προς τη φιλοσοφία διοίκησης, εστιάζεται στη δεύτερη στρατηγική.\nΗ τοπική αυτοδιοίκηση αντιμετωπίζει μακροπρόθεσμες προκλήσεις που θα διαρκέσουν περισσότερο από την κρίση. Ιδιαίτερης σημασίας είναι οι προκλήσεις σε σχέση με:\n– τη βελτίωση της τοπικής οικονομίας.\n-την εξοικονόμηση ενέργειας.\n– και την υποστήριξη ευάλωτων κοινωνικών ομάδων.\nΔυστυχώς στον προϋπολογισμό δεν υπάρχει κανένας κωδικός για τη στήριξη των τοπικών επιχειρήσεων, για την ανάδειξη τρόπων αξιοποίησης των τουριστικών μας συγκριτικών πλεονεκτημάτων σε σχέση με τις γειτονικές περιοχές, ώστε να αποτελέσουμε τουριστικό προορισμό.\nΩς δήμος πρέπει να αναλάβουμε επιτέλους να ολοκληρώσουμε μία μελέτη καταγραφής και προώθησης των τοπικών προϊόντων στο εξωτερικό. Να αναλάβουμε να καταγράψουμε τις μεγάλες εταιρίες εμπορίας τροφίμων στην Ευρώπη και να διοργανώσουμε ένα επιχειρηματικό φόρουμ σε συνεργασία και με άλλους αρμόδιους φορείς, όπου θα καλέσουμε εκπροσώπους τους για να γνωρίσουν τις τοπικές μας παραγωγές.\nΣχετικά με τον τουρισμό. Ούτε ένα ευρώ από τον δήμο για εξωστρέφεια. Καταγραφή όλων των πολιτιστικών και θρησκευτικών μνημείων. Αξιοποίηση των κλειστών μουσείων. Επιτέλους να αποφασίσουμε με καταγραφή των δεδομένων σε τι τουρισμό πρέπει να αποσκοπούμε, πολιτιστικό, θρησκευτικό, τρίτης ηλικίας και να εργαστούμε πάνω σε αυτό σε συνεργασία με την ιδιωτική πρωτοβουλία και την παράλληλη κατάρτιση του των εμπλεκομένων μερών. Ο Καλλικράτης έφερε στον δήμο μας την περιοχή του Φαναρίου. Το φανάρι αυτή τη στιγμή αποτελεί προορισμό και έχει δυνατότητες να αναπτυχθεί και άλλο. Δυστυχώς εμείς δεν έχουμε την πολυτέλεια να παραμένουμε θεατές, και να μην κάνουμε τίποτα ούτε για την ανάπλαση της παραλιακής ζώνης ούτε για την εκμετάλλευση των τουριστικών ακινήτων. Οφείλουμε να πρωταγωνιστήσουμε στην καθιέρωση του ως τουριστικό προορισμό και να μην μας προσπεράσουν οι εξελίξεις.\nΣτον δήμο μας έχουμε την τύχη να εδράζεται και ένα από τα πιο δυναμικά Πανεπιστήμια στη χώρα, το Δημοκρίτειο. Δυστυχώς από τον προϋπολογισμό δεν προκύπτει πουθενά η ανάγκη συνεργασίας. Και επειδή γνωρίζω ότι για τα παραπάνω θα επικαλεστείτε την έλλειψη πόρων, προτείνω να αναλάβει το Πανεπιστήμιο με προγραμματική σύμβαση να ολοκληρώσει μελέτες όπως οι παραπάνω, που θα αποσκοπούν στην στήριξη της τοπικής οικονομίας. Ο ρόλος του Πανεπιστημίου στην Τοπική Οικονομία είναι κεφαλαιώδους σημασίας για κάθε δήμο. Το κρίσιμο στοίχημα είναι το κατά πόσο το Πανεπιστήμιο μπορεί να παίξει το ρόλο της ‘‘Προωθητικής δραστηριότητας’’ στην Τοπική Ανάπτυξη και να μεταβάλλει το αναπτυξιακό περιβάλλον. Δυστυχώς όμως εμείς έχουμε χάσει και το συγκεκριμένο στοίχημα.\nΣχετικά με την εξοικονόμηση ενέργειας, με λύπη μου διαπιστώνω ότι ακόμη είμαστε πολύ πίσω. Είναι απαράδεκτο, και αν κάνω λάθος διορθώστε με , να παραλαμβάνουμε μελέτες για συγχρηματοδοτούμενα έργα και οι λαμπτήρες να είναι αναλογικοί και όχι τύπου LED, που έχουν και 80%εξοικονόμηση ενέργειας, δηλαδή πόρων. Η χρήση της ενέργειας είναι ένα ειδικό διατομεακό θέμα που αφορά στη μελλοντική ανάπτυξη του τοπικού επιπέδου.\nΚύριε Πρόεδρε, ο προϋπολογισμός είναι ρεαλιστικός, είναι ισοσκελισμένος, αλλά δεν είναι προσθετικός.\nΔεν προσθέτει τίποτα στην προοπτική δημιουργίας επιπρόσθετων εσόδων στο δήμο.\nΔεν προσθέτει τίποτα στη θωράκιση του δήμου από το δυσμενές οικονομικό περιβάλλον.\nΔεν προσθέτει τίποτα στην προώθηση πολιτικών που θα έχουν ως στρατηγικό στόχο τον μετασχηματισμό της τοπικής οικονομίας σε ανταγωνιστική.\nΔεν προσθέτει τίποτα στην ενίσχυση της συνεργασίας για την προώθηση αλλαγών που θα βελτιώνουν συνεχώς την κοινωνική ευημερία.\nΛυπάμαι, αλλά δεν μπορώ να ψηφίσω έναν προϋπολογισμό που δεν επενδύει, ούτε μεταφορικά ούτε κυριολεκτικά, στον τόπο μου».


AWAKENING AND HEALING: Tο τραύμα της ψυχής\nΟ Ιπποκράτης έλεγε οτι κάθε νόσος ξεκινά πρώτα από την ψυχή και μετά καταλήγει στο σώμα. Και πριν αποφασίσουμε ποιά θεραπεία θα ακολουθήσουμε για το σώμα, πρέπει πρώτα να έχουμε θεραπεύσει το τραύμα της ψυχής. Είναι τραγικό σήμερα να μην γνωρίζουμε καν την τεράστια δύναμη της ψυχικής μας κατάστασης αλλά και των σκέψεων που προέρχονται από αυτήν, και πως ακριβώς λειτουργεί όλο αυτό και επηρεάζει το σώμα μας.\nΜόνο τα τελευταία χρόνια η σύγχρονη ιατρική άρχισε να μελετά και να αποδέχεται την επίδραση των σκέψεων στην υγεία μας. Έχει αποδειχθεί πλέον ότι ανάλογα με τον τύπο των σκέψεων μας ο εγκέφαλος μας κάνει και ανάλογες συνάψεις, στέλνοντας τα ανάλογα μηνύματα-εντολές στα κύτταρα μας. Για παράδειγμα σε έναν άνθρωπο που είναι μόνιμα δυστυχισμένος ή καταθλιπτικός το σώμα του βρίσκεται σε συνεχή άμυνα με αποτέλεσμα να επιτίθεται στα ίδια του τα κύτταρα. Τα λεγόμενα αυτοάνοσα νοσήματα είναι δημιουργίες του ίδιου του σώματος που προσπαθεί να καταπολεμήσει την δυστυχία του εαυτού του. Μη γνωρίζοντας μέχρι σήμερα το γιατί γίνεται αυτό, το είχαν αποδώσει σε κληρονομικούς παράγοντες ή σε άγχος. Που βέβαια αυτό που “κληρονομείται” από τον ασθενή γονέα είναι το ψυχικό του πρόβλημα πού πολύ εύκολα μπορεί να “εναποθέσει” στο παιδί του. Τα παιδιά είναι πάντα ο εύκολος στόχος για έναν προβληματικό γονέα. Γιατί είναι πάντα ανοιχτά σε εκείνον και του έχουν απόλυτη εμπιστοσύνη, με αποτέλεσμα εκείνος να ξεφορτώνει πάνω τους όλα του τα ψυχολογικά προβλήματα, τις ανασφάλειες και την δυστυχία του, με αποτέλεσμα τα παιδιά να αναπτύσσουν ακριβώς το ίδιο μοτίβο. Και αυτό το ονομάζουμε κληρονομικότητα…… Ο άλλος μεγάλος “ένοχος” το άγχος, μας επηρεάζει αρνητικά προκαλώντας υπερβολική έκκριση κορτιζόλης στον εγκέφαλο με αποτέλεσμα να έχουμε μόνιμο αίσθημα της ανασφάλειας, και την πεποίθηση οτι τίποτα δεν θα πάει καλά. Και φυσικά, δεν πάει εφόσον οι ίδιοι βάζουμε σε άμεση εφαρμογή το καταστροφικό, απόλυτα δικό μας δημιούργημα, που ονομάσαμε “ο νόμος του Μέρφυ”. Για να εκδηλωθεί όμως ένα νόσημα αυτοάνοσο ή μη, χρειάζεται ένα ισχυρό υπόβαθρο. Συνήθως οι άνθρωποι που εκδηλώνουν χρόνια νοσήματα φέρουν πολύ ισχυρά ψυχικά τραύματα που πολλές φορές (αλλά όχι πάντα) δεν τα θυμούνται καν. Υπάρχουν μέσα στον υποσυνείδητο νου ενώ ο συνειδητός έχει μπλοκάρει την συγκεκριμένη μνήμη. Επίσης αιτία εκδήλωσης της νόσου μπορεί να είναι ένα πολύ ισχυρό συναισθηματικό σοκ, ή ένα έντονα αρνητικό συναίσθημα και σ’αυτές τις περιπτώσεις το νόσημα εμφανίζεται άμεσα. Κάθε αρνητική σκέψη ρίχνει το βιομαγνητικό-ηλεκτρικό φορτίο του κυττάρου κάτω από τα 50 μιλιβόλτ, με άριστο τα 85 με 100. Αν μείνει έτσι κάποιες μέρες γίνεται νόσος ενώ αν συνεχιστεί για μεγάλο χρονικό διάστημα λόγω συνεχόμενων αρνητικών αισθημάτων και αρνητικών σκέψεων και διάθεσης, μετατρέπεται σε χρόνιο νόσημα. Σήμερα υπάρχουν ομάδες σε μεγάλα πανεπιστήμια ανά τον κόσμο που μελετούν όλο αυτό το κομμάτι. Και όποιος ανατρέξει σε αξιόπιστα ιατρικά περιοδικά του εξωτερικού βρίσκει δημοσιευμένα αποτελέσματα που αποδεικνύουν ακριβώς αυτό. Ότι όλες τις ασθένειες εμείς τις δημιουργούμε, γιατί με κάποιο τρόπο χρειάζεται να αποφορτιστούμε από όλον αυτό τον αρνητισμό που κουβαλάμε μέσα μας. Οπότε σωματοποιούμε το πρόβλημα και το κάνουμε ασθένεια. Το θετικό και πολύ ελπιδοφόρο είναι οτι αρχίζουν σιγά σιγά να βγαίνουν νέοι γιατροί με ανοιχτά μυαλά, (γιατί είναι απαραίτητη προυπόθεση να έχουν ανοιχτά μυαλά για μπορέσουν να ξεφύγουν από τον ιατρικό δογματισμό), που αντιμετωπίζουν πλέον τον ασθενή ολιστικά συνδυάζοντας την κλασσική ιατρική με της εναλλακτικές θεραπείες. Σήμερα πάρα πολλά νοσοκομεία της Γερμανίας έχουν επίσημα ηχοθεραπευτές που ασκούν την μέθοδο Peter Hess με εξαιρετικά αποτελέσματα σε ανθρώπους με εγκεφαλικά, σκλήρυνση κατά πλάκας, μυοσκελετικά προβλήματα, ανθρώπους με εγκεφαλική παράλυση και ένα σωρό άλλα. Όπως επίσης αρκετά νοσοκομεία επιτρέπουν σε ενεργειακούς ψυχολόγους και θεραπευτές να έρχονται και να εφαρμόζουν τις τεχνικές τους σε ασθενείς μέσα στο νοσοκομείο. Θα τολμήσω να πω οτι είναι στο χέρι μας να μην νοσούμε πιά, αρκεί να δούμε την αλήθεια κατάματα δίχως να κρυβόμαστε πίσω από το δάχτυλο μας. Ότι δημιουργούμε μπορούμε και να το αναστείλουμε. Μπορεί να ακούγεται περίπλοκο αλλά στην πραγματικότητα είναι απλό και μεγαλειώδες. Όσοι το έχουν κάνει δεν είναι υπεράνθρωποι, είναι απλοί άνθρωποι που αποφάσισαν συνειδητά να μην νιώθουν και να μην είναι πιά άρρωστοι. Ο κόσμος αρχίζει να αλλάζει, και να κατανοεί ότι για να υπάρξει μια ανθρωπότητα δίχως ασθένειες χρειάζεται μια ολιστική προσέγγιση του εκάστοτε προβλήματος και όχι μονομερής θεραπεία. Χρειάζεται όπως ακριβώς είπε ο Ιπποκράτης θεραπεία πρώτα της ψυχής και μετά του σώματος. Μάρη- Cosmic Light\nPosted by Adonis Ellinas at 08:38


Εθνική Τράπεζα: Κύμα πωλήσεων από τους ξένους θεσμικούς, όχι μόνο λόγω της γενικότερης χρηματιστηριακής κρίσης, αλλά και λόγω κάποιων «αναταράξεων» στην τουρκική οικονομία. Οι αναλυτές πάντως -αν και μειώνουν τις τιμές στόχους- συνεχίζουν να εμπιστεύονται την Εθνική. Ωστόσο ζητούμενο δεν είναι μόνο η εμπιστοσύνη, αλλά και το αν υπάρχει ρευστότητα, προκειμένου να προκύψουν οι απαιτούμενες αγορές στο ταμπλό.\nΜπάμπης Βωβός: Από τις πλέον σταθερές της Σοφοκλέους, προστάτεψε τους κατόχους της από τις μεγάλες ζημιές. Οι ξένοι αναλυτές δηλώνουν «θερμοί» για τις προοπτικές της εισηγμένης εταιρίας, πλην όμως πριν το 2010 δεν πρόκειται να δούμε κάτι πολύ σημαντικό σε ότι αφορά την κερδοφορία και το μέρισμα. Επένδυση-«κλειδί» είναι το μεγάλο υπό διαμόρφωση εμπορικό κέντρο στο Βοτανικό.\nΕλληνικά Καλώδια: Το πρώτο δεδομένο είναι το μονοψήφιο P/E με το οποίο διαπραγματεύεται αρκετό καιρό τώρα η θυγατρική της Χαλκόρ. Πέρα όμως από το ελκυστικό P/E στον Όμιλο μιλούν για πολύ θετικές προοπτικές στον κλάδο των καλωδίων τα επόμενα χρόνια και ιδίως για όσες εταιρίες μπορέσουν να προσφέρουν τα νέα υψηλής προστιθέμενης προϊόντα που απαιτούνται.\nΕΛΒΕ Ενδυμάτων: Μετά από μια έντονη αρνητική πορεία της μετοχής, το P/E έγινε μονοψήφιο και η μερισματική απόδοση ικανοποιητική. Αξιοσημείωτη και η συμμετοχή στα πολυκαταστήματα παιδικών ενδυμάτων ΛΗΤΩ, τα οποία σε κάποια φάση θα εισαχθούν αυτόνομα στη Σοφοκλέους. Για φέτος αναμένεται μείωση κερδών σε ό,τι αφορά στη μητρική εταιρία (δυσκολίες στην ευρωπαϊκή αγορά) αλλά αύξηση των ενοποιημένων κερδών λόγω της ανοδικής πορείας των ελληνικών θυγατρικών.\nΑΓΕΤ Ηρακλής: Από τις λίγες μετοχές που δεν κατάλαβαν από πτώση. Ίσως γιατί δεν είχαν ουσιαστικά ανεβεί, ίσως λόγω της μεγάλης συγκέντρωσης της μετοχής στα χέρια του βασικού μετόχου. Φέτος, μπορεί βέβαια να μην επαναληφθούν κάποιες μη επαναλαμβανόμενες περσινές δαπάνες, ωστόσο θα επηρεάσει αρνητικά η μειωμένη κατανάλωση τσιμέντου που αναμένεται στην Ελλάδα.\nJ&P ’βαξ: Πολύ δύσκολες εποχές για τον κατασκευαστικό κλάδο στο ταμπλό. Όχι μόνο για τις μικρές εταιρίες που δίνουν αγώνα επιβίωσης, αλλά και για τους μεγάλους Ομίλους που δέχονται τα καταιγιστικά πυρά των πωλητών. Τα πολλά πλεονεκτήματα της J&P ’βαξ (αυτοχρηματοδοτούμενα έργα, μεγάλο ανεκτέλεστο υπόλοιπο έργων, κ.λπ.) δεν φαίνεται να συγκινούν την αγορά, όπως άλλωστε συμβαίνει και με τις ΕΛΤΕΧ, ΓΕΚ.\nΝηρέας: Οι δείκτες αποτίμησης είναι ελκυστικοί, αλλά το ζητούμενο είναι το πού θα κυμανθεί φέτος η τιμή της τσιπούρας, ιδίως κατά το δεύτερο εξάμηνο (θετική εποχικότητα το καλοκαίρι). Από πλευράς όγκου στόχος τα πράγματα αναμένονται ανοδικά, αλλά κανείς δεν μπορεί να προβλέψει με ασφάλεια την κερδοφορία. Σε κάθε περίπτωση, οι τιμές των ψαριών είναι κυκλικές και το μακροπρόθεσμο growth story του Νηρέα, κάθε άλλο παρά απειλείται.\nΡόκας: Μπορεί ο πολλαπλασιαστής κερδών να είναι σαφώς υψηλότερος από το μέσο όρο της Σοφοκλέους, πλην όμως η φετινή κερδοφορία θα είναι ανεβασμένη σε σχέση με πέρσι. Και κυρίως, λόγω των πολλών αιολικών έργων που σύντομα θα μπουν στο στάδιο της κατασκευής, από το 2010 και μετά αναμένεται μια έντονη βελτίωση στις οικονομικές επιδόσεις του εισηγμένου Ομίλου. Οφέλη από τη μητρική ισπανική της εταιρία.\nΔΟΛ: Ούτε και πέρσι απέφυγε τις ζημιές σε ενοποιημένο επίπεδο. Η εταιρία ποντάρει σε νέα βελτίωση των επιδόσεών της φέτος λόγω μιας σειρά κινήσεων αναδιάρθρωσης, πλην όμως είναι αρκετά ενωρίς για ασφαλείς προβλέψεις. Το συνεχές «μάζεμα» χαρτιών από εφοπλιστικά κεφάλαια έχει «θερμάνει» τόσο τη μετοχή, όσο και τα σενάρια γύρω από το ιδιοκτησιακό καθεστώς της εταιρίας. Οψόμεθα...\nAegean Airlines: Ο τίτλος διαπραγματεύεται με χαμηλό δείκτη P/E για αεροπορική εταιρία. Για το πρώτο τρίμηνο του 2008, η διοίκηση της εισηγμένης ανακοίνωσε όχι μόνο σημαντική αύξηση στην επιβατική κίνηση, αλλά και άνοδο του αριθμού των επιβατών ανά δρομολόγιο. «Χαρτί» για υπομονετικούς οπαδούς της θεμελιώδους ανάλυσης, καθώς βραχυπρόθεσμα δέχεται τα «πυρά» των πωλητών στο ταμπλό.


O Scooby Doo και το Φάντασμα του Πειρατή\nΠαρασκευή, 31 Δεκεμβρίου 2010 10:42\nMετά τις sold out περιοδείες σε όλο τον κόσμο, ο αγαπημένος φίλος των παιδιών, ο Scooby Doo και η παρέα του επισκέπτονται για πρώτη … φορά την Αθήνα και το Θέατρο Badminton για να τραγουδήσουν, να χορέψουν και να μοιραστούν τις απίστευτες περιπέτειές τους με μικρούς και μεγάλους! Να κάνουν τελικά τα δικά μας Χριστούγεννα ακόμα πιο χαρούμενα!\nΟ Scooby Doo, ο Shaggy, η Velma, η Δάφνη και ο Fred σε μία απίστευτη περιπέτεια που συνδυάζει δράση και γέλιο!\nΗ συμμορία των νέων ντεντέκτιβ με τις κωμικοτραγικές περιπέτειες και τις ανεπανάληπτες γκάφες ζωντανεύει για πρώτη φορά στη σκηνή σε μια μοναδική παραγωγή με την υπογραφή του Jim Millan!\nΤοποθεσία Θέατρο Badminton, Άλσος Στρατού, Ολυμπιακά Ακίνητα, Γουδή Ημερομηνία Από 20 Δεκεμβρίου 2010 έως 2 Ιανουαρίου 2011 Πληροφορίες Τηλ.: 210 8840600, 211 10 10000 SCOOBY DOO - BADMINTON THEATERΑνέβηκε από Wepromotion. - Bίντεο με θέμα την τέχνη και το animation.


Φρίκη στα Σεπόλια: Μητέρα αποπειράθηκε να πνίξει το 4χρονο παιδί της – News.gr\nΠώς ο πατέρας ανακάλυψε το σοκαριστικό συμβάν\nΜια σοκαριστική είδηση είδε το φως της δημοσιότητας για μια μητέρα στα Σεπόλια, η οποία κατηγορείται ότι αποπειράθηκε να πνίξει το 4 ετών παιδί της.\nΕιδικότερα, σύμφωνα με το ρεπορτάζ ο πρώην σύντροφος της μητέρας και πατέρας του παιδιού, είχε καταλάβει ότι η γυναίκα είχε μια κακοποιητική συμπεριφορά. Έτσι, αποφάσισε να εγκαταστήσει μια κάμερα μέσα στο διαμέρισμα όπου έμενε το παιδί του μαζί με τα δύο του ετεροθαλή αδέρφια (από τον πρώτο γάμο της μητέρας).\nΩστόσο, οι εικόνες που είδε ήταν σοκαριστικές. Συγκεκριμένα, δείχνουν τη μητέρα να προσπαθεί να βρει έναν αναπτήρα που είχε πέσει πάνω στο κρεβάτι του παιδιού. Άρχισε να σπρώχνει το παιδί, το οποίο ξεκίνησε να κλαίει. Τότε προσπάθησε να του κλείσει το στόμα με το χέρι. Στο συγκλονιστικό βίντεο, όπως αναφέρει το ρεπορτάζ, φαίνεται το παιδί να χτυπά τα πόδια του και να προσπαθεί να απεγκλωβιστεί.\nΟ πατέρας κατήγγειλε τη συμπεριφορά της μητέρας στον εισαγγελέα, έχει καταθέσει μήνυση, ενώ το βίντεο έχει κατατεθεί στις Αρχές.\nTη σοκαριστική υπόθεση έφερε στη δημοσιότητα το «Πρώτο Θέμα».\nΌπως αναφέρει, το βίντεο κατατέθηκε χθες το πρωί ενώπιον του Εισαγγελέα Πλημμελειοδικών Αθηνών από τον πατέρα. «Στο επίμαχο βίντεο απεικονίζεται κακοποίηση και απόπειρα ανθρωποκτονίας (απόπειρα πνιγμού) της τέως συντρόφου μου κατά της ανήλικης κόρης της, ετών 4 που εκτυλίχθηκε μπροστά στα μάτια του 6χρονου ανήλικου τέκνου της», αναφέρει ο πατέρας του παιδιού στην έγγραφη καταγγελία του.


Κάνει τελικά ανακύκλωση ο Δήμος Αλμωπίας; | Karatzova.com\nHome / Απόψεις / ΔΗΜ.ΑΛΜΩΠΙΑΣ / Κάνει τελικά ανακύκλωση ο Δήμος Αλμωπίας;\nΚάνει τελικά ανακύκλωση ο Δήμος Αλμωπίας;\nΣτην σελίδα κοινωνικής δικτύωσης της Ηλεκτρονικής μας Εφημερίδας λάβαμε το παρακάτω κείμενο και τη φωτογραφία τα οποία και δημοσιεύουμε:\n"Την Τρίτη το πρωί στην Άψαλο. Τα σκουπίδια και από τους μπλε κάδους και από τους υπόλοιπους πάνε όλα στο ίδιο απορριμματοφόρο. Και ο κόσμος νομίζει ότι κάνει καλό στο περιβάλλον. Κάντε σωστή ανακύκλωση και μην τους περνάτε για χαζούς."\nΑνώνυμος 3 Μαΐου 2019 - 12:56 π.μ.\nΛΟΙΠΟΝ ΓΙΑ ΝΑ ΤΟ ΚΑΤΑΛΑΒΕΤΕ ΕΠΙΤΈΛΟΥΣ.ΑΝΑΚΥΚΛΩΣΗ ΓΙΝΕΤΕ ΜΟΝΟ ΣΤΗΝ ΑΡΙΔΑΙΑ ΕΠΕΙΔΉ ΔΕΝ ΥΠΆΡΧΕΙ Η ΔΥΝΑΤΌΤΗΤΑ ΝΑ ΠΗΓΑΊΝΕΙ ΞΕΧΩΡΙΣΤΑ ΑΠΟΡΙΜΜΑΤΟΦΟΡΟ ΚΑΙ ΣΤΑ ΧΩΡΙΑ ΓΙΑ ΑΝΑΚΎΚΛΩΣΗ\nΑνώνυμος 3 Μαΐου 2019 - 8:19 π.μ.\nΤο ίδιο κάνουν και εδώ το εχω δεί και έχω σταματήσει να χωρίζω τα σκουπίδια\nΑνώνυμος 3 Μαΐου 2019 - 10:20 π.μ.\nΝτροπή που δεν γίνεται ανακύκλωση. Μόνο φωτογραφίες και πόζες ξέρει να παίρνει και να διαφημίζεται από το blog του.\nΑνώνυμος 3 Μαΐου 2019 - 9:21 μ.μ.\nΣτην Αψαλο ΠΑΝΤΑ στο ιδιο απορριμματοφόρο αδειάζονται ΟΛΟΙ οι κάδοι.... απλά μας έβαλαν (όπως και σε όλο το δήμο) διαφορετικά χρωματακια για να έχουν οι απερχόμενοι να βγαίνουν σελφονάκια με περισσότερη ποικιλία......γι αυτό θα πάνε σπίτι τους κι αυτοί.\nΑνώνυμος 5 Μαΐου 2019 - 8:57 μ.μ.\nο κόσμος ξεχωρίζει σπίτι του τα απορρίματα σε κανονικά σκουπίδια και σε αυτά που είναι για ανακύκλωση.Είναι κρίμα να μας κοροιδεύουν.Κι όμως υπάρχει κόσμος με ευαισθησίες και ενδιαφέρον για το περιβάλλον.\nΑνώνυμος 5 Μαΐου 2019 - 9:57 μ.μ.\nΤο 90% των απορριμάτων στους μπλε κάδους δεν είναι ανακυκλώσιμα και ειδικά στα χωριά μη λέμε ιστορίες τώρα. Από την Αψαλο είμαι και γω και οι μπλε κάδοι ένα μεγάλο ποσοστό εχουν καει από τις στάχτες που πετάνε μέσα.όσο αναφορά την αποκομιδή τους Επειδή έχω δουλέψει σε ανακύκλωση πολλές φορές ακόμα και στις πόλης δεν τα μαζεύουν για τον λόγο ότι έχει μέσα τα πάντα Εκτός απο ανακυκλώσιμα


Μα τι είναι το kale; Τα Rho Foods είναι η ελληνική εταιρεία που έχει την απάντηση – World Reader's Digest\nadmin — 05/04/2015 comments off\nΤα Rho Foods δημιουργήθηκαν από την Ίρις Μάλαμα και τον Νίκο Τσαρτσαρή, ως ένα κομμάτι της δικής τους εταιρίας «ΚΑΡΠΗΔΩΝ». Στόχος τους είναι να εκφράσουν και στην πράξη τη φιλοσοφία τους για το πώς πρέπει να είναι αυτά που τρώμε. Και έτσι προέκυψαν τα kale chips, που είναι ουσιαστικά φύλλα λαχανίδας κέιλ, αποξηραμένα, σε τρεις διαφορετικές γεύσεις. Όλα τα προϊόντα παρασκευάζονται στο εργαστήριό τους με πρώτες ύλες που παραλαμβάνουν καθημερινά από …… διαβάστε εδώ την συνέχεια


ΠΑΕ ΑΕΚ: Νομίζαμε ότι αυτές οι εποχές είχαν παρέλθει ανεπιστρεπτί.\nΔεν εξεπλάγη σύμφωνα με ανακοινωσή της η ΠΑΕ ΑΕΚ από την απόφαση της Επιτροπής Επίλυσης Οικονομικών διαφορών που δικαίωσε τον Λάζαρο Χριστοδουλόπουλο:\nΑπλώς νομίζαμε ότι αυτές οι εποχές είχαν παρέλθει ανεπιστρεπτί. Διαψευστήκαμε και επιφυλασσόμεθα πλέον για κάθε νόμιμο δικαίωμά μας. Η ΠΑΕ ΑΕΚ θα προσφύγει στο Διαιτητικό Δικαστήριο, προκειμένου να υπάρξει επιτέλους δικαστική επίλυση της διαφοράς με εφαρμογή των κανόνων δικαίου και εξέταση όλων των νομικών παραμέτρων που θέσαμε με το υπομνημά μας, αφού η συγκεκριμένη Επιτροπή το μόνο που έκανε ήταν διαρροές...»\nΠερισσότερα σε αυτή την κατηγορία: « Το συμβόλαιο του Λάζαρου Χριστοδουλόπουλου με την ΠΑΕ ΑΕΚ είναι άνευ ισχύος... Καμπάνα τεσσάρων αγωνιστικών στο Τσάμπιονς Λιγκ. για τους Μ. Λιβάγια και Έ. Λόπες από την ΟΥΕΦΑ »


Tesla @ atmi-zo.gr\nκαινοτόμα σε σχεδιασμό box mods από την Tesla, που πρωτοπορεί, με 20700 και 21700 μπαταρίες και υψηλά Watt αλλά ταυτόχρονα κατέχει σταθερή θέση στην αγορά με κλασσικές συσκευές όπως το Steampunk, το τέρας XT και το WYE\nΦορητό, ελαφρυ και πανέμορφο, το Tesla WYE II στα 86Watt, έρχεται να παρει τη θέση του daily vape σας!\nΤροφοδοτούμενο απο μια -ΜΗ ΠΕΡΙΛΑΜΒΑΝΟΜΕΝΗ- 18650 μπαταρία, το Tesla WYE 2 διαθετει τις νεες λειτουργίες Taste Mode και Memory Mode οι οποίες, με ευκολία στις ρυθμίσεις τους αποδίδουν ιδανικά θερμοκρασία και γεύση.\nΤο Punk 86W mod θα σας εμπνεύσει οπτικά θα σας συνεπάρει με την αιθητική του και θα σας καλύψει σε κάθε καθημερινή ατμιστική σας ανάγκη!\nΛειτουργεί με μία μπαταρία τύπου 18650 η οποία δεν περιλαμβάνεται και διαθέται οθόνη τύπου OLED μεγέθους 0.49" ακριβώς στη βάση της συσκευής, ολοκληρώνοντας το design!\nTesla WYE II 86W TC Kit with Citrine 24 Tank - 4ml\nΦορητό, ελαφρυ και πανέμορφο, το Tesla WYE II Kit iστα 86Watt, έρχεται με τον ακρυλικό ημιαναλώσιμο ατμοποιητή Citrine 24 στα 4ml!\nΟ Citrine 24 με 24mm διάμετρο και χωρητικότητα 4ml, γεμίζει ευκολα απο πάνω κοστιζει ελάχιστα, σπαει δύσκολα, και αν χαλάσει, εχει κόστος λίγων αντιστάσεων! Οι αντιστάσεις T-X4 στα 0.17Οhm και T-X5 στα 0.15Οhm, θα αλλάξουνε τον τρόπο που προσεγγίζετε το mid-range vaping!\nTesla - Falcons Pod One Kit\nΤο Falcons Pod One Kit της TESLACIGS περιλαμβάνει τον ατμοποιητή Pod One tank με 1.2ohm αντιστάσεις, και το Mod Falcons.\nΤο Mod έχει εργονομικό σχεδιασμό και μοναδικό, ποικιλόχρωμο μοτίβο, ενώ μπορεί μέσω θύρας Micro USB να φορτίσει την ενσωματωμένη 2000 mAh μπαταρία του!\nΙδανικό για αρχάριους και σαν διακριτική εναλλακτική.\nΜε έκπτωση! Νέο\n70,00 € -13,10 €\nTo Tesla Invader 4 Box 280W είναι το 4ο μοντέλο με ποτενσιόμετρο από την Teslacigs.\nΣυμβατό με δύο μπαταρίες 21700, 20700 και 18650, παραμένει ελαφρύ, στα 150gr με κατασκευή απο κράματα αλουμινίου! Διαθέτει κάθε προστασία που η Tesla μας έχει συνηθίσει.\nΤο ποτενσιόμετρο κυμαίνει την τάση από 3 έως 8 volts αποδίδοντας ως 280 Watt. με τις 21700 μπαταρίες.\nΔιάθέτει επίσης ένα διακρίτικό LED ένδειξης της μπαταρίας.\nΈρχεται μαζί με τον ομώνυμο Invader RDA που θα καλύψει όλες τις ανάγκες σας για ντουμάνι και φυσικά, γεύση!\nTesla - P226 220Watt TC Box Mod\nΚαλωσορίστε το ολοκαίνουριο, έξυπνο mod, το Tesla P226 TC Box Mod.\nΜε μέγιστη ισχύ τα 220W, τροφοδοτούμενο από δύο υψηλής εκφόρτισης μπαταρίες τύπου 18650 [ΔΕΝ ΠΕΡΙΛΑΜΒΑΝΟΝΤΑΙ] και άριστης ποιότητας κράμα ψευδαργύρου.\nΤο Tesla P226 Mod έχει πέντε λειτουργίες -KA/TC-SS316/TC-Ni200/TC-Ti/TCR, τέσσερεις επιλογές για ένταση ατμίσματιος - Norm/Soft/Hard/User, και τρεις θέσεις μνήμης - M1/M2/M3, καλύπτοντας κάθε πιθανή σας απίτηση από το καθημερινό σας vape!\nΜε ρωμαλέο σχεδιασμό, στιβαρή εμφάνιση και την απαράμιλλη ποιότητα τηε TeslaCigs, έρχεται για να ριχτει στη μάχη!


Δείτε τη Μαρία Σολωμού σε παιδική ηλικία - Δεν θα την αναγνωρίσετε (pics) - Mothersblog.gr\nΠραγματικά ούτε εμείς δεν πιστεύουμε ότι το κοριτσάκι της φωτογραφίας είναι η Μαρία Σολωμού!\n«Χαστούκι απ τα παλιά......Το αγοράκι της φωτογραφίας είμαι εγώ!!! Τώρα εξηγούνται όλα λοιπόν!!!! #babyface #babyme #μικρουλακι #reminiscing #wishiwasakidstill», σχολίασε κάτω από τη φωτογραφία της και αμέσως τα σχόλια και τα likes έπεσαν βροχή.\nΔείτε τη Μαρία Σολωμού σε μικρή ηλικία στη gallery που ακολουθεί:


Σωκράτης Ξυνίδης - Προσωπικό Ιστολόγιο: Ομιλία στην έναρξη της 9ης Συνόδου του Ε.Σ.\nΟμιλία στην έναρξη της 9ης Συνόδου του Ε.Σ.\nΣας καλωσορίζω στην τριήμερη σύσκεψη των στελεχών μας. Αναμένονται τρεις μέρες με ουσιαστική πολιτική δουλειά. Κάθε μια από αυτές έχει τη δική της σημασία και τον δικό της συμβολισμό.\nΗ σημερινή μέρα για το Κίνημά μας και τους προοδευτικούς πολίτες της πατρίδας μας, ανακαλεί στη μνήμη μας το καθοριστικό ξεκίνημα της μεγάλης πορείας του ΠΑΣΟΚ. Μας θυμίζει ότι η πολιτική σκέψη του Ανδρέα Παπανδρέου και των υπολοίπων συντρόφων μας, που διατύπωσαν και επικύρωσαν με την παρουσία τους την ιδρυτική μας διακήρυξη, όχι απλά καθόρισαν την πολιτική μας συγκρότηση, αλλά την ίδια μας την ταυτότητα και τη συλλογική μας συνείδηση .\nΗ αυριανή μέρα, που είναι αφιερωμένη στη συζήτηση των μεγάλων θεμάτων της ανάπτυξης και της κοινωνικής πολιτικής, αποδεικνύει ότι το ΠΑΣΟΚ είναι ένα Κίνημα ζωντανό, ανοικτό στις απόψεις και την κοινωνία. Και γι' αυτό μπορεί να συζητά, να συνθέτει, να παράγει πολιτική και μάλιστα επεξεργασμένη σε ώριμα μέτρα που μπορεί να υλοποιήσει η Κυβέρνησή μας. Το ΠΑΣΟΚ συζητά τα πλέον δύσκολα προβλήματα του τόπου στην πιο δύσκολη συγκυρία. Τα πέντε εργαστήρια πολιτικών θέσεων, που θα λειτουργήσουν, αύριο έχουν στόχο να καταλήξουν σε σαφείς και υλοποιήσιμες προτάσεις στο πλαίσιο των καταστατικών μας αρχών και των προγραμματικών μας θέσεων .\nΤην Κυριακή, το Εθνικό Συμβούλιο του ΠΑΣΟΚ θα ασχοληθεί με την πολιτική συγκυρία αλλά και με τη μεγάλη αλλαγή στο κράτος και την αυτοδιοίκηση, τον Καλλικράτη. Οι υποψήφιοι Περιφερειάρχες και Δήμαρχοι που θα υποστηρίξει το ΠΑΣΟΚ στις επερχόμενες αυτοδιοικητικές εκλογές, καλούνται να πάρουν στους ώμους τους την μεγαλύτερη αλλαγή που μέχρι τώρα το συγκεντρωτικό κράτος, χάριν της υπηρέτησης του πελατειακού πολιτικού συστήματος, αρνούνταν να υλοποιήσει.\nΣ' αυτές τις τρεις μέρες, καλούμαστε ν' ανταποκριθούμε στην ευθύνη και τις υποχρεώσεις μας προς στον Ελληνικό λαό και το Κίνημά μας.\nΣήμερα, σε αυτή τη δύσκολη συγκυρία, το ΠΑΣΟΚ πρέπει να αποδεικνύει κάθε μέρα ότι παραμένει σταθερό στον ιδεολογικοπολιτικό του προσανατολισμό. Ότι οι αρχές της 3η Σεπτέμβρη αποτελούν την πυξίδα μας. Ότι υπάρχει προοδευτικός δρόμος για να βγούμε από την κρίση. Πορευτήκαμε όλα αυτά τα χρόνια βασιζόμενοι στο τρίπτυχο των αρχών της Ιδρυτικής μας Διακήρυξης: «Εθνική Ανεξαρτησία - Λαϊκή Κυριαρχία - Κοινωνική Απελευθέρωση». Σήμερα καμιά από τις αρχές μας αυτές δεν μπορεί να υπηρετηθεί αν δεν έχουμε ισχυρή εθνική οικονομία, άλλο παραγωγικό ιστό, διαφορετική δομή κρατικής διοίκησης, διαφάνεια και λογοδοσία των μελών της κυβέρνησης και των κρατικών λειτουργών.\nNα αποδεικνύει καθημερινά ότι αλλάζει το κράτος, ότι ανοίγει νέους δρόμους και δίνει διέξοδο στην κοινωνία και τους πολίτες, στα προβλήματά τους, με τη δυνατότητα να συμμετέχουν, να εκφράζονται, να συνδιαμορφώνουν. Ο Καλλικράτης, ο νέος εκλογικός νόμος και οι νομοθετικές πρωτοβουλίες για τη διαφάνεια αποτελούν τη βάση της μεγάλης αλλαγής.\nΝα αποδεικνύει ότι είναι σε θέση και να τηρήσει τις υποχρεώσεις της χώρας απέναντι στους δανειστές μετατρέποντας την προσπάθεια της αποφυγής της πτώχευσης σε νέα αρχή.\nΝα αποδεικνύει ότι ξαναχτίζει την αξιοπιστία της χώρας στην πολιτική και την οικονομία, ώστε να διεκδικήσει από θέση ισχύος πλέον τη δυνατότητα της εφαρμογής της πολιτικής μας που περιγράψαμε προεκλογικά στον ελληνικό λαό, χωρίς εξαρτήσεις και όρους δανειστών.\nΤο ΠΑΣΟΚ, χάρη στην πολιτική εμβέλεια του Προέδρου του, παραμένει βασικός συντελεστής των απαντήσεων της προοδευτικής αριστεράς και της σοσιαλδημοκρατίας στην πολιτική των συντηρητικών πολιτικών δυνάμεων. Την απάντηση στα οικονομικά και κοινωνικά μοντέλα πάνω στα οποία οι συντηρητικοί οικοδόμησαν την πολιτική τους και απέτυχαν οικτρά.\nΣήμερα το ΠΑΣΟΚ και η κυβέρνησή του δίνουν τη μάχη σε όλα τα μέτωπα. Είναι μια μάχη καθολική, αξιακή, υπαρξιακή. Προεκλογικά είπαμε στον ελληνικό λαό ότι ή αλλάζουμε ή βουλιάζουμε. Σε πολύ δύσκολες συνθήκες καταφέραμε να μη βουλιάξουμε. Και αλλάζουμε προς το καλύτερο καθημερινά. Η πορεία αυτή είναι δύσκολη γιατί τα κάθε είδους κατεστημένα δίνουν τον αγώνα επιβίωσής τους. Σε αυτή τη μάχη η δυναμική παρουσία όλων των στελεχών του ΠΑΣΟΚ είναι πολύτιμη. Όλοι είναι αναγκαίοι όχι στις θέσεις που ονειρεύτηκαν, αλλά στις θέσεις που το Κίνημα τους έχει ανάγκη. Ο αγώνας μας, δεν είναι αγώνας πολιτικής επικράτησης του ΠΑΣΟΚ. Είναι αγώνας επιβίωσης της πατρίδας. Και ο λαός θα είναι πολύ αυστηρός με όλους μας, αλλά και με καθένα μας χωριστά. Γιατί όπως ο Ανδρέας Παπανδρέου είπε:\nΕΧΟΥΜΕ ΜΟΝΟ ΜΙΑ ΔΥΝΑΤΟΤΗΤΑ - ΝΑ ΠΕΤΥΧΟΥΜΕ\nΣε καλώ στο βήμα με την αγωνία του κάθε Έλληνα και της κάθε Ελληνίδας για το μέλλον και την πρόοδο.


H Guernica του Τζον Μάκενρο - AthleteStories\nZastro 16 Φεβρουαρίου, 2022\nΉταν σαν τον Πάμπλο Πικάσο, μόνο που αντί για πινέλο κρατούσε ρακέτα.\nΈνας από τους πιο εμβληματικούς τενίστες στην ιστορία, νούμερο ένα στον κόσμο για τέσσερα χρόνια, κατέκτησε τέσσερα US Open, τρία Wimbledon, πάνω απ’ όλα κατόρθωσε να στιγματίσει το πριν και το μετά στον χώρο που αναδείχθηκε και τον ανέδειξε. Τόσο σπουδαίος καλλιτέχνης ήταν ο Τζον Μάκενρο.\n«Το μεγαλύτερο κομπλιμέντο που πήρα ποτέ ήταν ότι οι άνθρωποι με αποκαλούσαν καλλιτέχνη. Μόνο μεγαλώνοντας, κατάλαβα αυτήν την πτυχή, κατάλαβα τι σημαίνει να είσαι μόνος σου, να βρίσκεσαι εκεί και να προσπαθείς να κάνεις κάτι σπουδαίο».\nΑυτή είναι η ουσία. Ότι ο κόσμος του τένις κατάλαβε. Είναι μια από τις μοναδικές αισθητικές εμπειρίες που μπορεί να προσφέρει ο αθλητισμός. Γίνεται αντιληπτή και η σημαντική και η ασήμαντη πτυχή του χαρακτήρα των πρωταγωνιστών του, συγχωρούνται το οξύθυμο του χαρακτήρα, οι ιδιοτροπίες, τα ελαττώματα.\nΕίναι πολύ πιο δύσκολο να συμβεί στο εξ ορισμού ατομικιστικό τένις, το πιο ψυχολογικό και υπαρξιακό άθλημα απ’ όλα. Οι αθλητές στο τένις θέτουν εαυτόν στη δοκιμασία επίλυσης σύνθετων εξισώσεων συνεχώς, αμφισβητούν τα όριά τους, καλούνται να ξεπεράσουν τον εαυτό τους, διαδοχικά από το έναν πόντο στον επόμενο. Ο τενίστας πρέπει να χαράξει τη στρατηγική μόνος του, να τιθασεύσει τα συναισθήματά του, να προετοιμαστεί προκαταβολικά για παν ενδεχόμενο. Στην ουσία, πρέπει να χτίσει ένα φράγμα μεταξύ του εαυτού του και του έξω κόσμου, να παραμερίσει τις πιο εύθραυστες και συναισθηματικές πτυχές του χαρακτήρα του, να ξεγυμνωθεί στον ίδιο του τον εαυτό.\nΜόνο οι κορυφαίοι το κατορθώνουν, μόνο οι ξεχωριστοί μπορούν να ακολουθήσουν αυτό το ψυχολογικό μοντέλο απομόνωσης. “Αφαιρούν” τα πάντα γύρω τους, ζουν μόνο στο παρόν, σκέπτονται ένα σημείο τη φορά, αφήνουν το σώμα να αντιδρά ενεργοποιώντας την ακούσια μνήμη των κινήσεων. Μια συνεχής και αποπροσωποποιημένη επανάληψη κινήσεων ως μορφή επιβίωσης.\nΟ πρώτος που το κατάφερε ήταν ο μεγάλος αντίπαλος του Μάκενρο, ο Μπγορν Μποργκ. Ο Σουηδός είχε την εκπληκτική ικανότητα να δημιουργεί ένα φράγμα μεταξύ του εαυτού του και του έξω κόσμου, πάνω απ’ όλα μπορούσε να αυτοπεριορίσει το συναισθηματικό και ανασφαλές μέρος του εαυτού του, να σκέπτεται πάντα μια στιγμή τη φορά και αμέσως μετά να την διαγράφει.\nΓια τον Μάκενρο ήταν απλώς αδύνατο να αυτοπεριοριστεί. Αν για τους άλλους η σιωπή ήταν προαπαιτούμενο για τη συγκέντρωση, για εκείνον ήταν ένας αδιόρατος αβάστακτος θόρυβος που τον βάραινε ολοένα και περισσότερο. Ο αγώνας για εκείνον ήταν κόλαση.\nΑνυπομονούσε να παίξει και την ίδια στιγμή είχε προετοιμάσει τον εαυτό του για μια διαρκή μάχη ενάντια σε δυο αντιπάλους: τον παίκτη απέναντί του και τον εαυτό του. Δεν είχε την παγερή, ζεν προσέγγιση του Μποργκ ούτε την υπερβατική ψυχραιμία του Φέντερερ και τη μανιακή συγκέντρωση του Ναδάλ. Ο Μάκενρο ένιωθε πάντα άβολα.\nΤζον Μάκενρο και Μπγορν Μποργκ.\nΈδινε την αίσθηση ότι πάντα κάτι φοβόταν, κάτι απροσδόκητο, αναπάντεχο, κάτι που θα θέσει σε κίνδυνο την προσπάθειά του για την τελειότητα. Και ο Μποργκ το είχε αυτό, αλλά διέθετε και το πολύτιμο ταλέντο να αναγνωρίζει πράγματα και καταστάσεις εκτός ελέγχου και έβρισκε τον τρόπο να τα αφήσει να φύγουν, να περάσουν. Ο Μάκενρο δεν το αποδεχόταν, δεν μπορούσε. Δεν ήταν ο πρώτος και δεν θα είναι και ο τελευταίος control freak σε γήπεδο του τένις. Ήταν όμως ο πρώτος και ο μοναδικός που αρνήθηκε να αφήσει τα πράγματα να περάσουν.\nΓι’ αυτό διαμαρτυρόταν διαρκώς έντονα στον διαιτητή, στον κριτή γραμμής, στους φωτογράφους, στους οπερατέρ, ακόμα-ακόμα και στους θεατές.\nΈνας άνθρωπος μονίμως αγχωμένος, στενοχωρημένος, γεμάτος τικ, να προσπαθεί να πρωτεύσει σε ένα άθλημα που δοξάζει την στωικότητα.\nΕίναι ίσως η πρώτη φορά που παρατηρήθηκε “νευρική ενέργεια” στον αθλητισμό, σίγουρα η πρώτη φορά που έγινε η διασπορά της. Ο Μάκενρο κατέστρεφε την ορμή των αντιπάλων του, ανακαλύπτοντας ξανά τον χρόνο γύρω από τις δικές του ανάγκες. Δεν το έκανε συνειδητά, αλίμονο αν μπορούσε να είναι τόσο αυθεντικός και εκφραστικός στην αγανάκτησή του υποδυόμενος έναν ρόλο.\nΕίναι όπως οι έφηβοι, τα παιδιά-θαύματα που θέτουν εξαρχής τον χαρακτήρα τους σε ανοιχτή σύγκρουση με τους ενήλικες. Κάτι τόσο αφόρητα εφηβικό είχε η συμπεριφορά του Μάκενρο, πίστευε ότι όλοι τα βάζουν μαζί του, ότι όλα είναι προϊόν μιας μυστικής συνωμοσίας εναντίον του. Ένας γόνος της αμερικανικής αστικής τάξης μονίμως θυμωμένος και θήραμα μιας απροσδιόριστης υπαρξιακής δυσφορίας.\nΆφηνε τα συναισθήματά του να ξεχυθούν, χωρίς να επηρεάζεται η απόδοσή του, απορούσε και έτριβε κατά πρόσωπο ότι δεν είναι σωστό ένα άθλημα τόσο υψηλού επιπέδου να αναγκάζει τους ανθρώπους να ακρωτηριάζουν ένα μέρος του εαυτού τους για να έχουν αποτελέσματα.\nΣτην καμπύλη της τελειότητας, η ιδιοσυγκρασία του ήταν στενά συνδεδεμένη με το στυλ παιχνιδιού του, δεν υπήρχε το ένα χωρίς το άλλο. Έπαιζε τένις στην άκρη των αισθήσεων, ήταν μια χορδή έτοιμη να δονηθεί σε οποιοδήποτε ερέθισμα. Όλο αυτό αναδύει μια μεγάλη προσπάθεια, μια τεράστια ευθραυστότητα και ήταν ο μόνος τρόπος για να παίξει τένις. Το δικό του τένις.\nΕκείνο που τον εξέφραζε ως άνθρωπο, εκείνο που ανεδείκνυε και τις φωτεινές και τις σκοτεινές πλευρές του χαρακτήρα του, εκείνο που έκανε εκατομμύρια ανθρώπους ανά τον κόσμο να τον αγαπήσουν.\nΚάποτε ο Μποργκ τον είχε αποκαλέσει «κυρίαρχο του απροσδόκητου», πιθανόν δεν υπάρχει πιο εύστοχη σύντομη περιγραφή.\nΗ δύναμη του Τζον κρυβόταν στην ποικιλία των χτυπημάτων του, ποτέ δεν έδωσε στον αντίπαλο μια μπάλα ίδια με την προηγούμενη. Πριν ακουμπήσει την μπάλα με τη ρακέτα, χρησιμοποιούσε το πιο δημιουργικό μέρος του εγκεφάλου του, εκμεταλλευόταν το momentum για ένα δυνατό forehand ή ένα τεχνικό backhand και στο τελευταίο χιλιοστό του δευτερολέπτου κατέληγε να “κόβει” την μπάλα αργά και να την στέλνει λίγο πέρα από το δίχτυ.\nΑκόμα και στο σερβίς του ήταν συγκλονιστικά μεγαλοφυής. Σε όλη την ιεροτελεστία. Η πρόβα του σερβίς του Μάκενρο είναι ίσως το πιο εμβληματικό πλάνο του εαυτού του, εκείνο που συνοψίζει περισσότερο από όλα την στρεβλή χάρη του, την αρμονία που μπορούσε να βρει μέσα στην ατέλεια, το αντισυμβατικό.\nΤο είχε πατεντάρει πρώτη φορά σε ένα game στο οποίο υπέφερε από πόνους στη μέση. Αποφάσισε να το κρατήσει, εν μέρει για προληπτικούς λόγους και εν μέρει επειδή πάντοτε κατάφερνε να εκπλήττει τους αντιπάλους του. Προετοίμαζε τον εαυτό του σαν να τον διαπερνά ένας τρομαγμένος αέρας, σαν να έκρυβε την μπάλα και μετά, όταν την πετούσε στον αέρα, λύγιζε διαγώνια προς τα πίσω, πάντα λίγο στραβά, αλλά με μια χαλάρωση και μια αίσθηση ελευθερίας που όμοιά της δεν υπήρχε, δεν είχαμε ξαναδεί.\nΌταν πια χτυπούσε την μπάλα, φαινόταν να κρατά τη ρακέτα σαν πνευματικό αντικείμενο, σαν ένα είδος χρυσαλλίδας πάντα στα πρόθυρα να σπάσει, πολύ εύθραυστο για να απορροφήσει το βάρος της μπάλας. Σταματούσε ξαφνικά, ξεφυσούσε και έσπαγε το κορμί του σαν χορευτής των Μπαλσόι, ισορροπούσε μεταξύ μας περίπλοκης κατάστασης δύναμης και πλαστικότητας.\nΤο 1984 έπαιξε 85 αγώνες. Έχασε τους τρεις. 82/85 είναι ένα συγκλονιστικό ποσοστό, ένα αδιανόητο ποσοστό επιτυχίας σε ατομικό άθλημα. Κι όμως. Η μία από τις τρεις ήττες ήταν στον Τελικό του Ρολάν Γκαρός από τον Λεντλ, η πιο οδυνηρή ήττα της ζωής του.\nΟ Ιβάν Λεντλ ήταν η νέμεσις του Μάκενρο, πιο πολύ και από τον ιστορικό αντίπαλο Μπγορν Μποργκ, πιο πολύ από κάθε άλλον. Ήταν η υπολογιστική ψυχρότητα του Τσεχοσλοβάκου που έθετε τον Μάκενρο εκτός comfort zone. Δεν άντεχε τους μηδενικούς παλμούς του Λεντλ, δεν ανεχόταν ότι υπήρχε τενίστας χωρίς ψυχοσωματικές διακυμάνσεις.\nΟ Μάκενρο είχε χάσει εκείνον τον Τελικό, παρόλο που είχε προηγηθεί με 2-0 σετ, παρά το γεγονός ότι είχε πλησιάσει όσο ποτέ στην τελειότητα του τένις που πρέσβευε ο ίδιος. Έλιωσε ξαφνικά απέναντι στο εκτυφλωτικό φως της διατάραξης της ισορροπίας μεταξύ του εσωτερικού και του έξω κόσμου. Σήμερα το λέμε «διάσπαση προσοχής», είναι μια απολύτως διαχειρίσιμη διαταραχή. Τότε ήταν συνώνυμο της «κατάρρευσης».\nΙβάν Λεντλ και Τζον Μάκενρο.\nΗ στιγμή της επευφημίας του Λεντλ στο τέλος του αγώνα επιστρέφει και τον στοιχειώνει σαν εφιάλτης μέχρι σήμερα. Τον κάνει να ξυπνά ιδρωμένος στο Παρίσι, κάθε που προσκαλείται για να σχολιάζει το Ρολάν Γκαρός. Μερικές φορές βλέπει τον ίδιο εφιάλτη δυο και τρεις φορές συνεχόμενα. Δεν μπορεί να το ελέγξει, δεν δύναται να το διαχειριστεί. Για ένα αθλητή του δικού του επιπέδου, του δικού του ταλέντου και της δικής του φινέτσας, εξακολουθεί να παραμένει το άλυτο μυστήριο μιας καριέρας γεμάτης highlights.\nTo δικό του volley εξακολουθεί να θεωρείται το καλύτερο που είδε ποτέ το τένις. Κοντά στο φιλέ οι κινήσεις του ήταν ό,τι εγγύτερο σε λεπτές αποχρώσεις μπογιάς στον καμβά.\nΌλο του το στυλ ήταν μια τεράστια αντίθεση συμπεριφοράς και αγωνιστικών χαρακτηριστικών. Τα θορυβώδη ξεσπάσματα σε ευθεία αντίθεση με το αριστοκρατικά τεχνικό τένις. Αμφιλεγόμενος, εξαιρετικά ανταγωνιστικός και επιρρεπής σε αμετροέπειες και ξεσπάσματα αλλά λεπτός, ευαίσθητος, εκλεπτυσμένος μέσα στο court.\nΑνεδείκνυε το ίδιο το παιχνίδι, έχοντας πάντοτε τις σωστές απαντήσεις στο επιθετικό backhand του Κόνορς, το αδυσώπητο drive του Μποργκ, ακόμα και απέναντι στη δύναμη και τον ρυθμό του Λεντλ. Αυτοί ήταν οι τρεις μεγάλοι του αντίπαλοι, με αυτούς διεκδίκησε όλους τους διαθέσιμους τίτλους.\nΚέρδισε 77, πρόσθεσε ακόμα 72 στο διπλό, έφτασε μέχρι την κορυφή και στις δυο κατηγορίες. Το τελικό ταμείο έγραψε 877 νίκες και 198 ήττες. Οι συνδυαστικά 149 τίτλοι του είναι οι περισσότεροι στην εποχή των Open, οι περισσότεροι που μπορούσε να κερδίσει.\nΤζον Μάκενρο, Ιβάν Λεντλ, Τζίμι Κόνορς και Μπγορν Μποργκ.\nΟι μάχες του εναντίον του Μποργκ στο US Open και στο Wimbledon τη διετία 1980-1981, ειδικά η “εκδίκηση” στη νίκη του Σουηδού το 1981 στο γρασίδι του Λονδίνου, παραμένουν οι μεγαλύτεροι αγώνες στην ιστορία του τένις.\nΈνα παιδί που γεννήθηκε στο Βισμπάντεν της Δυτικής Γερμανίας, του οποίου ο πατέρας υπηρετούσε στην Πολεμική Αεροπορία των ΗΠΑ, ένα παιδί που μεγάλωσε στο Ντάγκλαστον, μια κοινότητα ανώτερης μεσαίας τάξης στο Κουίνς της Νέας Υόρκης, και ξεκίνησε να παίζει τένις στα οκτώ του χρόνια, κατέκτησε τον κόσμο με τον τρόπο του.\nΚι ας το είχαν διδάξει αλλιώς στη φημισμένη Ακαδημία του Port Washington στο Λονγκ Άιλαντ, κι ας μην το υπολόγιζαν μέχρι το 1977 κι ένα Πρωτάθλημα Νέων στη Γαλλία. Ήταν ένας απλός φοιτητής στο Πανεπιστήμιο του Στάνφορντ, δηλωνόταν ερασιτέχνης, δεν συμμετείχε καν στο πρόγραμμα του NCAA.\nΈκτοτε ακολούθησε τη δική του πορεία, χάραξε ο ίδιος το μέλλον του, “κατάπινε” θέσεις και κατηγορίες όπως κανένας άλλος στο παρελθόν. Διέλυσε τον Άρθουρ Ας, τον Βίτας Γκερουλάιτις, μετέπειτα φίλο του, έγινε ο νεότερος Πρωταθλητής στο US Open σε ηλικία 20 ετών, 6 μηνών και 24 ημερών, 31 χρόνια μετά τον Πάτσο Γκονζάλες, ο οποίος το 1948 είχε ταράξει τα νερά του τένις στην Αμερική.\nΟ Τζον Μάκενρο πανηγυρίζει το Davis Cup.\nΟι επικοί τελικοί με τον Μποργκ, το θρυλικό «Match of the Century» στον Τελικό του Wimbledon το 1980 όπου κέρδισε ο Μποργκ με 1-6, 7-5, 6-3, 6-7 (16-18), 8- 6 και ένα tie break 34 πόντων που επανακαθόρισε το τένις. Υπάρχει μια μαγεία όταν αναφέρονται μαζί τα ονόματά τους, Μποργκ και Μάκενρο έφεραν το άθλημα σε ένα σημείο όπου δεν είχε φτάσει ποτέ, για την ακρίβεια δεν μπορούσαμε να φανταστούμε ότι μπορεί να φτάσει εκεί.\nΘα μπορούσε να έχει σταματήσει ακόμα και τότε. Αρκούσαν και περίσσευαν όσα είχαμε δει για να καταταγεί στους θρύλους του αθλήματος.\nΈχει τιμηθεί από όλους και όλες τις Ομοσπονδίες για την αφοσίωσή του στο παιχνίδι, έχει συνεργαστεί στη συγγραφή πολλών βιβλίων, έχει κυκλοφορήσει δικά του, έχει διατελέσει σχολιαστής, αναλυτής, expert των αγώνων. Έχει εμφανιστεί στην τηλεόραση, τον κινηματογράφο, το θέατρο. Πάντα υποδυόμενος τον εαυτό του.\n«Superbrat». «Ο ατίθασος», «ο κακομαθημένος» σε ελεύθερη μετάφραση.\nΣτην πραγματικότητα ένας εγκεφαλικός αριστερόχειρας που δεν ένιωσε ποτέ την ανάγκη να χαϊδέψει κανέναν, ούτε τον εαυτό του.\nΙκανός να προσαρμοστεί στην στρατηγική και το ταλέντο του αντιπάλου, αλλά με μοναδικό συντονισμό χεριού και ματιού, τρομερή κίνηση στα πόδια και πρωτοεμφανιζόμενη για το τένις της εποχής ταχύτητα.\nΟ πρώτος με αρμονία και απόλυτο συντονισμό, ο πρώτος που επέλεξε να παίξει με τη φωτιά, όχι καίγοντας τους άλλους αλλά τον εαυτό του.\nΟ Τζον Μάκενρο ως σχολιαστής στο «BBC».\nΟ πιο ματαιόδοξος, κακοδιάθετος, μελαγχολικός αθλητής που γνώρισε ποτέ το τένις και την ίδια στιγμή ο πιο γοητευτικά “χαλασμένος”, ο πιο δημοφιλής, ο πιο ερωτεύσιμος σε αγωνιστικό πλαίσιο.\nΈνα κακομαθημένο παιδί που μούτρωνε, έβριζε, πετούσε τη ρακέτα του, διαμαρτυρόταν στους κριτές.\nΈνας άξεστος γιάνκης που έμπαινε στις δεξιώσεις των Βρετανών ευγενών και λέρωνε τα χέρια του, τρώγοντας τις φράουλες με τη σαντιγί από τον επιχρυσωμένο δίσκο, αγνοώντας τους καλούς τρόπους σύσσωμου του περιβάλλοντός του.\nΔεν μπορούσε να ανεχθεί την ανοησία, τον σχηματικό καθωσπρεπισμό, τους κανόνες του εσωστρεφούς τένις της δεκαετίας του ’80.\nΝτυμένος στα γαλανόλευκα, με την κόκκινη κορδέλα να συγκρατεί τις μπούκλες του κι εκείνο το στριφνό, επιθετικό ύφος, σαν να του φταίνε όλοι και όλα.\nΠαντρεύτηκε την ηθοποιό Τατούμ Ο’ Νιλ το 1986, χώρισαν το 1992, ξαναπαντρεύτηκε την ποιήτρια της ροκ, Πάτι Σμιθ, το 1997.\nΠολυπράγμων, ιδιαίτερος, “περίπτωση”.\nΟι καιροί επέτρεψαν να λατρευτεί μεταχρονολογημένα για όλα όσα μισήθηκε. Έτσι γίνεται με τους ανθρώπους που βρίσκονται μπροστά από την εποχή τους, έτσι συμβαίνει πάντα με τους μεγάλους καλλιτέχνες. Η αξία τους αναγνωρίζεται μετά.\nΈνταση, απόγνωση, θυμός, αποτροπιασμός. Άσπρο ή μαύρο, ελάχιστες αποχρώσεις γκρι. Η αναγέννηση μετά τον όλεθρο. Guernica.\nΑΓΧΟΣΑΜΕΡΙΚΗΔΙΑΜΑΡΤΥΡΙΑΕΝΤΑΣΗΘΥΜΟΣΙΒΑΝ ΛΕΝΤΛΜΠΓΟΡΝ ΜΠΟΡΓΚΝΕΥΡΑΠΑΤΙ ΣΜΙΘΡΑΦΑΕΛ ΝΑΔΑΛΡΕΤΡΟΡΟΤΖΕΡ ΦΕΝΤΕΡΕΡΣΕΡΒΙΣΤΑΤΟΥΜ Ο' ΝΙΛΤΕΝΙΣΤΖΙΜΙ ΚΟΝΟΡΣΤΖΟΝ ΜΑΚΕΝΡΟ


Life... everywhere...: Scripta manent verba volant\nΈχω ώρα και διάθεση σήμερα να παίξω με τις λέξεις. Να βρω τι κρύβουν πίσω απ'τη μαγεία τους. Πότε μια απλή λεξούλα, ειπωμένη με το κατάλληλο ύφος μπορεί να πληγώσει, να ματώσει τον άλλο. Πότε μια απλή λεξούλα μπορεί να γιατρέψει, να γίνει βάλσαμο στη ψυχή του. Πως τα λόγια έχουν δύναμη που δε φαίνεται, αλλά παρόλα αυτά υφίσταται και δυναστεύει.\nΤα λόγια είναι αέρας που πετά και οι πράξεις μένουν και σηματοδοτούν. Υπό κανονικές συνθήκες.. Γιατί στην πραγματικότητα τα λόγια πετούν όταν κρύβουν υποσχέσεις. Όμως όταν διαφυλλάσουν αληθειες, ή εκτοξεύουν πίκρες, μίση, πάθη, λάθη, τότε τα λόγια είναι σπαθιά στο λαιμό, στα χέρια, τα πόδια των θυμάτων τους. Μπορούν να διαλύσουν, να βασανίσουν, να παιδέψουν.\nΛόγια που συχνά λέμε χωρίς να σκεφτούμε, λέξεις που ξεστομίζουμε πάνω στην ένταση της στιγμής. Πάνω στο θυμό, στον έρωτα, στα νεύρα, στη χαρά, στον ενθουσιασμό.\nΚι αν το καλοσκεφτείς.. τα λόγια είναι ο μοναδικός τρόπος που έχουμε να επικοινωνήσουμε αυτό ακριβώς που αισθανόμαστε, που σκεφτόμαστε, που θέλουμε. Τα λόγια είναι η σκέψη μας, είναι ο προπομπός των πράξεων μας. Η σκέψη χωρίς αυτά βολοδέρνει σε εικόνες αλλά μένει ασυγκρότητη, μόνη, χάνει το νόημα της, την υπάρξη της.\nΧωρίς λόγια θα 'μεναν άδειες οι στιγμές και μόνες. Χωρίς λόγια όλα θα ήταν βουβά, ήσυχα, ήρεμα αλλά απελπισμένα. Δε θα μπορούσαν να εκφραστούν, να πουν, να δώσουν νόημα. Τα λόγια πονάνε όταν δεν υποστηρίζονται από πράξεις.. αλλά οι πράξεις δίχως λόγια είναι σαν το φιλί δίχως χάδι, σαν το χαμόγελο δίχως χαρά.\nΤα λόγια τα θέλουμε μέσα και γύρω μας. Κι αν είναι ψεύτικα καμιά φορά δεν μπειράζει. Φτάνει που ήταν εκεί όταν τα θέλαμε. Φτάνει που ήταν αληθινά όταν λέγονταν. Φτάνει που γέμισαν τα κενά. Φτάνει που άγγιξαν τις καρδιές, τις ψυχές... έστω για λίγο.. Κάποτε αυτό το λίγο αρκεί.\nAlice World 19/11/09, 10:26 π.μ.\nΈτσι είναι, μια μικρή λεξούλα μπορεί να σου φτιάξει ή να σου χαλάσει την μέρα.\nΚαι επίσης γι'αυτό από καιρό "μαλλώνω" τους φίλους μου ότι πρέπει να προσέχουν να χρησιμοποιούν θετικά μυνήματα στο λόγο τους. Να σταματήσουν εν παραδείγματι να λέν "να κανονίσουμε τίποτε" ΄"Θα σε δω ποτέ;".\nΠίστεύω ότι έτσι βάζεις λίγο περισσότερη θετική ενέργεια στη ζή σου χωρίς κάν να το καταλαμβαίνεις;\nΣταλαγματιά 19/11/09, 1:19 μ.μ.\nΞέρεις πως η ίδια λέξη από διαφορετικό στόμα αλλάζει νόημα;\nΌλα είναι σημαντικά για να ολοκληρωθεί το μήνυμα που θέλει να περάσει.\nΟ τρόπος που το λέει, το άτομο που το λέει και οι συνθήκες!!\nLilith 19/11/09, 1:27 μ.μ.\nΘα συμφωνήσω απόλυτα όμως μ' αυτά που γράφεις στη δεύτερη παράγραφό σου:\n"όταν διαφυλλάσουν αληθειες, ή εκτοξεύουν πίκρες, μίση, πάθη, λάθη, τότε τα λόγια είναι σπαθιά στο λαιμό, στα χέρια,\nτα πόδια των θυμάτων τους. Μπορούν να διαλύσουν, να βασανίσουν, να παιδέψουν".\nΟι λέξεις "μαχαίρια" αφήνουν βαθιές πληγές.\nΑκόμα και η αλήθεια, στις περιπτώσεις που επιβάλλεται να την πεις, υπάρχει ο σωστός και ο λάθος τρόπος για να το\nDaisyCrazy 19/11/09, 3:15 μ.μ.\nAlice World έτσι είναι όταν σκέφτεσαι θετικά μιλάς θετικά και αυξάνεις και τις πιθανότητες σου θετικά πράγματα να σου συμβαίνουν.\nΣταλαγματιά μου όλα παίζουν ρόλο αλλά πέρα από αυτόν που μιλά παίζει ρόλο κι ο δέκτης. Μπορεί να είμαι σε άσχημη μέρα, κουρασμένη, θυμωμένη ή κάτι τέτοιο και να ακούσω κάτι διαφορετικά από ότι το εννοεί ο άλλος που το λέει.\nLilith μου η αλήθεια πόσες φορές δεν έχει ξεσκίσει τις σάρκες αυτού στον οποιο απευθύνεται; Ειδικά όταν χρησιμοποιείται σαν όπλο. Πάντα υπάρχει ο σωστός τρόπος για να πεις κάτι αλλά είναι φορές που η σιωπή είναι η καλύτερη αντίδραση. Να ένα άλλο καλό θέμα για ποστ :)\nLilith 19/11/09, 4:43 μ.μ.\nΚαλά... από παρατηρητικότητα, σκίζω!\nΤώρα πρόσεξα ότι έγινες DaisyCrazy και άλλαξες και άβαταρ!\nΠολύ ωραία και τα δύο. :)\nDaisyCrazy 19/11/09, 6:18 μ.μ.\nΝαι τα άλλαξα όλα εδώ και κάποιες βδομάδες.\nΧαίρομαι που σου άρεσαν τα καινούργια :)\nstella 21/11/09, 1:05 π.μ.\npio poly ponaei ena vlema apo ta logia!\nkalo vrady kalo moy!


Χαλάνδρι: Η συγκλονιστική ιστορία πίσω από τους πυροβολισμούς | Libre\nΧαλάνδρι: Η συγκλονιστική…\nTο μεσημέρι της Πέμπτης γυναίκα πυροβόλησε έναν άνδρα σε κεντρικό δρόμο της πόλης. Η επίθεση σημειώθηκε στη συμβολή των οδών Ζαν Μωρεάς και Φιλικής Εταιρείας, ενώ η γυναίκα παρέμεινε στο σημείο, όπου και τη συνέλαβαν αστυνομικοί που κατέφτασαν στο σημείο. Μάλιστα, πηγές από την ΕΛ.ΑΣ. λένε πως την ώρα της σύλληψης βρισκόταν πάνω από το θύμα της, με το όπλο στο χέρι.\nΟ άνδρας που δέχθηκε έναν πυροβολισμό στο θώρακα, ήταν εν ζωή όταν τον παρέλαβε το ασθενοφόρο, αλλά η κατάσταση της υγείας του κρίνεται ως κρίσιμη. Αυτή τη στιγμή μεταφέρεται στο νοσοκομείο «Γεννηματάς».\nΣύμφωνα με πληροφορίες η γυναίκα είχε στο παρελθόν σχέση με το θύμα της, γιατρό στο επάγγελμα, από την οποία σχέση είχαν μαζί και ένα παιδί. Πλέον οι δυο τους ήταν εν διαστάσει, ενώ το παιδί (13 χρονών σήμερα) το μεγάλωνε ο άνδρας με άλλη γυναίκα. Είναι χαρακτηριστικό πως η γυναίκα μέσα από τις ακατάληπτες φράσεις της, την ώρα που συνελήφθη φώναζε: «Μου απήγαγαν το παιδί».\nTags: γυναικα πυροβολισμοι ΧΑΛΑΝΔΡΙ


Πόσο γκρινιάρης είσαι; - Κουίζ | Oneman\nΠόσο γκρινιάρης είσαι;\nΣου τη σπάνε όλοι και όλα ή υπάρχουν ελπίδες να κάνεις share το αποτέλεσμά σου;\nΗ επιστροφή από τις διακοπές μας έκανε να συνειδητοποιήσουμε ότι πρώτον, θέλαμε και άλλες και δεύτερον, ότι τελικά είμαστε πολύ πιο γκρινιάρηδες από όσο θέλαμε να πιστεύουμε.\nΠαραλίγο να ξεχάσω το τρίτο και σημαντικότερο: Ότι δεν υπήρχε περίπτωση το come back μου στα κουίζ (και όχι, τον έρωτά σου) να μην συνοδευτεί από ένα ακόμα κουσούρι. Εντάξει, θα ήταν τουλάχιστον ανεύθυνο από μέρους μου. Και δεν θά θελα.\nΣτο πνεύμα του 'τι στο καλό κάνουμε, γιατί γυρίσαμε πίσω' που θέλω να πιστεύω ότι βρισκόμαστε όλοι λοιπόν, αποφάσισα να ευχηθώ καλή επαναφορά με ένα από τα κουίζ που όλοι αγαπήσαμε #νοτ.\nΕννοείται περιμένω αποτελέσματα, εννοείται μην ντρέπεσαι είμαι σίγουρα χειρότερη γκρινιάρα από σένα.


Ανοσία: ενδείξεις, κανόνας, ερμηνεία αποτελεσμάτων\nΑνοσολογική έρευνα στην ουρολογία\nΗ εκχώρηση ενός ανοσογραφήματος σε έναν ουρολογικό ασθενή σημαίνει ότι ο θεράπων ιατρός αναλαμβάνει την ύπαρξη διαταραχών στο ανοσοποιητικό σύστημα. Διπλότυπες βακτηριακές, ιογενείς, μυκητιασικές λοιμώξεις, αλλεργικές αντιδράσεις, συστημικές ασθένειες μπορούν να είναι συμπτώματα αυτών των διαταραχών, οι οποίες χαρακτηρίζονται από έναν αριθμό των συνδρόμων (λοίμωξη, ο καρκίνος, αλλεργικών, αυτοάνοσων, λεμφοπολλαπλασιαστική).\nΤο σύστημα συμπληρώματος αποτελείται από 9 διαδοχικά ενεργοποιημένα συστατικά και 3 αναστολείς. Αυτό το σύστημα διαδραματίζει σημαντικό ρόλο, ειδικά με τη φλεγμονή και την ανάπτυξη αντοχής σε μολυσματικούς παράγοντες.\nΑυθόρμητη δοκιμή με NST\nΑυθόρμητη δοκιμή με NST (νιτροζίνιο τετραζολίου) επιτρέπει την αξιολόγηση της κατάστασης του εξαρτώμενου από οξυγόνο βακτηριοκτόνου μηχανισμού των φαγοκυττάρων (κοκκιοκυττάρων) αίματος in vitro. Χαρακτηρίζει την κατάσταση και το βαθμό ενεργοποίησης του ενδοκυτταρικού αντιβακτηριακού συστήματος ΟΑϋΡ-Η-οξειδάσης.\nΗ φαγοκυττάρωση είναι η απορρόφηση από το κύτταρο μεγάλων σωματιδίων ορατών σε μικροσκόπιο (για παράδειγμα, μικροοργανισμοί, μεγάλοι ιοί, κατεστραμμένα κυτταρικά σώματα κλπ.). Η διαδικασία φαγοκυττάρωσης μπορεί να χωριστεί σε δύο φάσεις. Στην πρώτη φάση, τα σωματίδια δεσμεύονται στην επιφάνεια της μεμβράνης. Στη δεύτερη φάση, λαμβάνει χώρα η πραγματική απορρόφηση του σωματιδίου και η περαιτέρω καταστροφή του.\nΔιεγερμένη αντίδραση μετασχηματισμού των βλαστών λεμφοκυττάρων με μιτογόνα\nΑπό την λειτουργική δραστικότητα των Τ- και Β-λεμφοκυττάρων κρίνεται από την αντίδραση του μετασχηματισμού έκρηξη λεμφοκυττάρων χρησιμοποιώντας μιτογόνα - ΡΗΑ, ConA, λατέξ, και άλλα λιποπολυσακχαρίτες.\nΑυθόρμητη αντίδραση μετασχηματισμού των λεμφοκυττάρων\nΑυθόρμητος μετασχηματισμός έκρηξης λεμφοκυττάρων είναι η ικανότητα των λεμφοκυττάρων να μετασχηματίζονται χωρίς διέγερση. Η μελέτη εκτελείται για την αξιολόγηση της λειτουργικής δραστηριότητας των Τ λεμφοκυττάρων.\nΗ αντίδραση της αναστολής της μετανάστευσης των λευκοκυττάρων στο αίμα\nΗ αντίδραση της αναστολής της μετανάστευσης λευκοκυττάρων επιτρέπει σε κάποιον να εκτιμήσει την ικανότητα των Τ-λεμφοκυττάρων να παράγουν λεμφοκίνες σε απόκριση αντιγονικής διέγερσης. Αυτή η αξιολόγηση δοκιμή της λειτουργικής δραστικότητας των Τ-λεμφοκυττάρων μπορεί να χρησιμοποιηθεί για τη διάγνωση της ανοσολογικής ανεπάρκειας (αντίδραση με μιτογόνα), υπερευαισθησία (αλλεργία) καθυστερημένου τύπου (αντίδραση σε ένα ειδικό αντιγόνο ή ένα αλλεργιογόνο).\nΝΜ λεμφοκύτταρα (CD56) στο αίμα\nCD56-λεμφοκύτταρα - κύτταρα τελεστές από κύτταρο ανοσίας, υπεύθυνη για αντι-ιική, αντικαρκινική ανοσία και μεταμόσχευση (βλέπε ανωτέρω CD16-λεμφοκύτταρα.). Η μείωση του αριθμού των CD56-λεμφοκυττάρων οδηγεί στην ανάπτυξη καρκίνου και στη στάθμιση της πορείας των ιογενών λοιμώξεων.\nΤ-λεμφοκύτταρα με υποδοχείς ιντερλευκίνης-2 (CD25) στο αίμα\nCD25 - ενεργοποιημένα Τ-λεμφοκύτταρα, διέγερση του σχηματισμού αντισωμάτων και κυτταροτοξικότητα. Αυτός ο δείκτης αντικατοπτρίζει την ικανότητα των λεμφοκυττάρων να πολλαπλασιάζονται και να διαφοροποιούν και να χαρακτηρίζουν τη λειτουργική κατάσταση των ενεργοποιημένων Τ-λεμφοκυττάρων.\nΝΚ-λεμφοκύτταρα (CD16) στο αίμα\nΤα CD16-λεμφοκύτταρα είναι κύτταρα τελεστών υπεύθυνα για ανοσία κατά των ιών, κατά των ιών και μεταμόσχευσης. ΝΚ-κύτταρα - ένα ξεχωριστό πληθυσμό λεμφοκυττάρων, που είναι διαφορετικά από τα λεμφοκύτταρα Τ και Β, όπως την προέλευση, και λειτουργικές ιδιότητες και επιφανειακούς υποδοχείς (σε ανθρώπους υπάρχουν δύο υποπληθυσμών - CD16 και CD56).


Κατάγια - Άρης 88-86 | Μπάσκετ: Ευρώπη & Άρης | gazzetta.gr\nΤετάρτη, 07 Νοεμβρίου 2018 - 20:35\nΚατάγια - Άρης 88-86\nΟ Άρης έχασε (88-86) για δεύτερη φορά μέσα σε διάστημα (περίπου) ενός μήνα από τη φινλανδική Κατάγια και πλέον κινδυνεύει με αποκλεισμό στο FEC. Οι «κίτρινοι» προηγήθηκαν έως και με διαφορά 15 πόντων αλλά στο δεύτερο ημίχρονο δέχθηκαν 53 πόντους!\nΟ Άρης φρόντισε να επιβάλει τους κανόνες του από τα πρώτα λεπτά του αγώνα. Στηρίχθηκε στην άμυνα του, βρήκε πόντους στον αιφνιδιασμό και μέσα από την κυριαρχία του στα ριμπάουντ, είχε σκορ και από δεύτερες επιθέσεις. Είναι χαρακτηριστικό το γεγονός ότι μόνο από τους δύο συγκεκριμένους τομείς, οι «κίτρινοι» πήραν 22 πόντους στο πρώτο ημίχρονο. Όσους σημείωσαν επίσης στα πρώτα επτά λεπτά του αγώνα όπου προηγήθηκαν με 7-22.\nΓκάρι Μπελ και Γκάρι ΜακΓκι ήταν οι πρωταγωνιστές για την ομάδα του Βαγγέλη Αγγέλου με 15 και 12 πόντους αντίστοιχα. Αυτοί ύψωσαν ανάστημα στην απόπειρα επιστροφής της Κατάγια στο παιχνίδι. Οι Φινλανδοί μείωσαν σε 24-26 (11:30) με κορυφαίους τους Μάλινγκς-Σίμπσον, για να ακολουθήσει επιμέρους σκορ 1-14 για την ελληνική ομάδα (25-40, 16’). Στο τέλος του ημιχρόνου (35-46), ο Άρης είχε υπερδιπλάσια ριμπάουντ (11-26), ποσοστό 57.4% στα δίποντα (12/21) και κυρίως 87% στις ελεύθερες βολές (13/15) όπου ο Μπελ είχε 8/8.\nΟ Άρης δεν είχε την άμυνά του στο τρίτο δεκάλεπτο και παράλληλα δεν ήταν το ίδιο αποτελεσματικός στην επίθεση έχοντας 7/16 σουτ. Παράλληλα, έκανε εύκολα το λάθος και η Κατάγια βρήκε την ευκαιρία ώστε να μειώσει στο σκορ με 51-56 (26’). Χαρακτηριστικό της 3ης περιόδου ήταν επίσης ότι η ελληνική ομάδα δεν επιχείρησε ούτε μία προσπάθεια τριών πόντων! Στο τέλος του δεκάλεπτου είχε το προβάδισμα με 55-62.\nΜε την επίθεση της ελληνικής ομάδας να παραμένει δυσλειτουργική, η Κατάγια πλησίασε στο καλάθι (65-67) στα μισά της τελευταίας περιόδου αλλά και απέκτησε το προβάδισμα (70-69) ένα λεπτό αργότερα. Μετά από διαδοχικά εύστοχα τριών πόντων και από τις δύο ομάδες, η Κατάγια βρέθηκε στο +7 (81-77) 80’’ πριν το τέλος, χάρη στην εξαιρετική απόδοση του Σίμπσον. Πάτησε πάνω σ’ αυτή τη διαφορά μέχρι το τέλος κι έτσι κέρδισε για δεύτερη φορά τον Άρη στη διοργάνωση.\nΝΙΚΗΣΕ ΓΙΑΤΙ: Η Κατάγια δεν παράτησε το παιχνίδι παρότι βρέθηκε αρκετές φορές με την πλάτη στον τοίχο και σε αντίθεση με τον Άρη, είχε τον ηγέτη της, τον Βίνσεντ Πάλμι.\nΕΚΑΝΑΝ ΤΗ ΔΙΑΦΟΡΑ: Βίνσεντ Σίμπσον και Ντάνιελ Μάλινγκς αφού κράτησαν όρθια την Κατάγια στο πρώτο ημίχρονο ηγήθηκαν και στο δεύτερο σημειώνοντας 28 και 19 πόντους αντίστοιχα.\nΑΦΑΝΗΣ ΗΡΩΑΣ: Ένας κύριος ονόματι Τόμας Χουλίλα πέτυχε τους διαδοχικούς πόντους της Κατάγια για το +4 (81+77), 1:20 λεπτά πριν το τέλος.\nΠΕΡΑΣΑΝ ΚΑΙ ΔΕΝ ΑΚΟΥΜΠΗΣΑΝ: Ο Μαϊκάλ Κάιζερ δείχνει ότι δεν μπορεί να καλύψει το κενό του ΜακΓκι στο διάστημα που χρησιμοποιείται.\nΣΗΜΕΙΟ-ΚΛΕΙΔΙ: Μάλλον τα έξι τρίποντα που σημείωσε η Κατάγια στην τελευταία περίοδο.\nΤΙ ΠΕΤΑΝΕ: Ο Άρης κατάφερε να δεχθεί 68 πόντους από τρεις παίκτες (!) και 53 στο δεύτερο ημίχρονο. Η Κατάγια μπορεί να πετάξει την αδυναμία της στα ριμπάουντ.


Skoda: Επανεκκίνηση παραγωγής | NewsAuto.gr\nSkoda: Επανεκκίνηση παραγωγής\nSkoda: Τα νέα ηλεκτρικά θα έχουν ξεχωριστή σχεδίαση\nΈχοντας προβλέψει για τη λήψη όλων των απαραίτητων προστατευτικών μέτρων από τον COVID-19 που αφορούν το προσωπικό, η Skoda ετοιμάζεται για επανεκκίνηση της παραγωγής στα εργοστάσιά της στην Τσεχία από τις 27 Απριλίου.\nΗ Skoda Auto ετοιμάζεται να συνεχίσει την παραγωγή της στα εργοστάσιά της στην Τσεχία, από τις 27 Απριλίου. Προκειμένου να προσφέρει την καλύτερη δυνατή προστασία στους εργαζόμενους η εταιρεία ενέκρινε μια σειρά ολοκληρωμένων μέτρων για κάθε τομέα της. Περισσότερες από 80 οδηγίες για την ατομική προστασία που ορίστηκαν σε συνεργασία με τον κοινωνικό εταίρο, KOVO Union, περιλαμβάνονται στα μέτρα που έλαβε η Skoda για τον περιορισμό της εξάπλωσης του COVID-19 στο χώρο εργασίας. Η λίστα ορίζει, για παράδειγμα, ότι όλοι οι υπάλληλοι φορούν μάσκα προσώπου κατά την είσοδό τους στο εργοστάσιο. Αυτό ισχύει επίσης για εξωτερικό προσωπικό. Η εταιρεία θα παρέχει σε όλους τους εργαζόμενους τις απαιτούμενες μάσκες, οι οποίες θα πρέπει να φοριούνται ανά πάσα στιγμή κατά τη διάρκεια της εργασίας. Σε κάθε βάρδια έχει προβλεφθεί χρόνος για τον καθαρισμό εργαλείων, τηλεφώνων και πληκτρολογίων, καθώς και κάθε άλλου υλικού και επιφάνειας από τα οποία «περνούν» περισσότεροι του ενός εργαζόμενοι. Επιπλέον, όλοι οι χώροι καθαρίζονται και απολυμαίνονται ακόμη πιο συχνά.\nΆλλες προβλέψεις έχουν γίνει για το προσωπικό της παραγωγής, το οποίο πρέπει να εργάζεται σε μικρότερες ομάδες. Σε όποιες θέσεις εργασίας είναι αυτό δυνατό, οι εργαζόμενοι ενθαρρύνονται να εργάζονται από το σπίτι και ο αριθμός των ατόμων που θα παρευρίσκονται ταυτόχρονα στο γραφείο, έχει μειωθεί σημαντικά για να διασφαλιστεί ότι μπορεί να διατηρηθεί μια ασφαλής απόσταση ανάμεσα στα μέλη της εκάστοτε ομάδας. Αντίστοιχα, είναι σημαντικό οι συνάδελφοι να κάνουν διαλείμματα όχι όλοι μαζί, για να προστατεύσουν την υγεία τους με τον καλύτερο δυνατό τρόπο και χωρίς να έρχονται σε επαφή μεταξύ τους. Συστάσεις για τα μέτρα υγιεινής που αναρτώνται σε όλους τους χώρους εργασίας, έχουν να κάνουν με τις υπενθυμίσεις για αποφυγή χειραψίας, τακτικά πλύσιμο ή απολύμανση των χεριών και αποφυγή αγγίγματος του προσώπου με τα χέρια.\nΟ Διευθύνων Σύμβουλος της Skoda Auto, Bernhard Maier, δήλωσε: «Η παραγωγή στις τρεις μονάδες μας στην Τσεχία, έχει διακοπεί από τις 18 Μαρτίου του 2020. Θεωρήσαμε πως ήταν η σωστή απόφαση να λάβουμε τέτοια δραστικά μέτρα για να διατηρήσουμε όλους τους εργαζόμενους ασφαλείς. Αλλά τώρα ήρθε η ώρα να αρχίσουμε να κοιτάζουμε μπροστά με μεγάλη αισιοδοξία για άλλη μια φορά. Οι αντιπροσωπείες μας ανοίγουν σταδιακά σε ολόκληρη την Ευρώπη και συνεχίζοντας την παραγωγή, κάνουμε επίσης το επόμενο σημαντικό βήμα για να μπορέσουμε να παραδώσουμε ξανά οχήματα διεθνώς στις αγορές. Θα ήθελα να ευχαριστήσω όλα τα μέλη του προσωπικού που εργάστηκαν σκληρά τις τελευταίες ημέρες και εβδομάδες για να καταστήσουν δυνατή την επανεκκίνηση της παραγωγής. Η ομάδα της Skoda είναι απόλυτα αφοσιωμένη και πρόθυμη να ξαναρχίσει το έργο της».


Α' Κατηγορία Κύπρου 28-29/11 Προγνωστικά Στοίχημα | Stoixima | Betdays.com\nΆκης Τσακνάκης | 27 Νοε 2020\nΑτυχές ήταν το προηγούμενο ΣΚ στην Κύπρο. Το ΑΠΟΕΛ σε ακόμα ένα ματς ήταν τραγικό και έχασε και από τον Ολυμπιακό, ενώ για λίγο χάσαμε το Χ του Απόλλωνα με την ΑΕΚ, αφού στο φινάλε σκόραρε ο Απόλλωνας. Συνεχίζουμε όμως δυναμικά.\nΑνόρθωση – Παραλίμνι\nΕκτίμηση : Η Ανόρθωση μετά από ένα αήττητο σερί 5 αγώνων γνώρισε την ήττα από την ΑΕΛ και έπεσε από την κορυφή. Δεν αμφισβητείται ότι είναι από τις καλύτερες ομάδες του πρωταθλήματος και μπορεί να το σηκώσει στο τέλος. Έχει 23 βαθμούς μαζί με τον Απόλλωνα στην κορυφή και θα επανέλθει στις νίκες απέναντι στο αδύναμο Παραλίμνι. Οι φιλοξενούμενοι είναι στην τελευταία θέση με 7 βαθμούς και δύσκολα θα σωθούν. Το ποντάρισμα μας θα πάει στα γκολ, με τα 2-3 να είναι η επιλογή μας σε ένα ματς μονόπλευρο.\nΑΝΟΡΘΩΣΗ – ΠΑΡΑΛΙΜΝΙ 2-3 Goal 1.97\nΠάφος – Δόξα Κατωκοπιάς\nΕκτίμηση : Συνεχίζει την σταθερή πορεία της προς την σωτηρία η Πάφος. Πήρε ακόμα ένα βαθμό επί του Παραλιμνίου και έφτασε τους 15 βαθμούς. Όπλο της είναι η άμυνα και την βοηθάει να πορευθεί. Έχει δεχθεί μόλις 8 γκολ και έχει την δεύτερη καλύτερη άμυνα. Η Δόξα έχει 14 βαθμούς και είναι χωρίς νίκη εδώ και 5 αγώνες. Προσπαθεί να βρει τον ρυθμό της αλλά ακόμα δεν τα έχει καταφέρει. Η Πάφος θα πάρει ακόμα μια νίκη και θα σκαρφαλώσει και άλλο στην βαθμολογία. Ποντάρουμε την νίκη της Πάφου λοιπόν.\nΠΑΦΟΣ – ΔΟΞΑ ΚΑΤΩΚΟΠΙΑΣ 1 1.73\nΑπόλλων Λεμεσού – ΑΕΛ Λεμεσού\nΕκτίμηση : Η ΑΕΛ έκανε την χάρη στον Απόλλωνα και έκοψε βαθμούς στην Ανόρθωση, με τον Απόλλωνα να είναι στην κορυφή. Στο ντέρμπι της Λεμεσού όμως η ΑΕΛ δεν θα χαριστεί. Μπορεί να μην έχει την πιο δυνατή ομάδα, αλλά είναι πολύ επικίνδυνη. Είναι στην τρίτη θέση και εντυπωσιάζει με την σταθερότητα της. Ο Απόλλων παίζει σαν πρωταθλητής, είναι πολύ δυνατός και μαζί με την Ανόρθωση θα κάνει το τελικό run για τον τίτλο. Θα δούμε ένα πολύ αμφίρροπο ματς, αλλά οι γηπεδούχοι έχουν πάρει όλα τα ντέρμπι φέτος και μπορούν να τα καταφέρουν σε ακόμα ένα. Άσος η επιλογή μας.\nΑΠΟΛΛΩΝ ΛΕΜΕΣΟΥ – ΑΕΛ ΛΕΜΕΣΟΥ 1 1.87


Η οπαδική βία έχει πάντα και ηθικούς αυτουργούς - Ειδήσεις - νέα - Το Βήμα Online\nΔεν αρκεί να καταδικάζουμε τη βία. Ούτε φτάνει να καταδικαστούν οι αυτουργοί. Χρειάζεται να μιλήσουμε και για όσους σπρώχνουν τα πράγματα προς τα εκεί\nΌταν ξεσπά ένα κρούσμα οπαδικής βίας, όλοι σπεύδουν να την καταδικάσουν.\nΌλοι έχουν κάτι να πουν, όλοι έχουν μια κουβέντα αποτροπιασμού, όλοι δηλώνουν έτοιμοι να βοηθήσουν.\nΚαι μετά απλώς μετράμε τον χρόνο που θα περάσει μέχρι το επόμενο θύμα.\nΚαι αυτό γιατί ποτέ δεν ασχολούμαστε με το ποιος ενθαρρύνει, καλλιεργεί και συντηρεί την οπαδική βία.\nΟύτε με τους μηχανισμούς που την συγκαλύπτουν και επιτρέπουν μια διάχυτη αίσθηση ατιμωρησίας.\nΓια όλους αυτούς που τελικά λειτουργούν ως ηθικοί αυτουργοί. Δεν μπορώ να σκεφτώ άλλη μεταφορά ή αναλογία.\nΚαι αυτό απλώς συντηρεί τον φαύλο κύκλο της βίας.\nΚαι τα σκέφτομαι όλα αυτά γιατί κάποια στιγμή πρέπει να σταματήσουμε να τα βλέπουμε όλα αυτά ως αυτονόητα.\nΔεν μπορεί για παράδειγμα να έχει μπει πρόεδρος ομάδας σε αγωνιστικό χώρο με πιστόλι στη μέση και ακόμη να μην έχει καν γίνει το δικαστήριο.\nΔεν μπορεί για παράδειγμα ένα μέλος του ΔΣ μιας ΠΑΕ, όπως ο Γιώργος Σαββίδης, να ανεβάζει φωτογραφίες με μαχαίρια στο instagram, μαχαίρια σαν κι αυτά που χρησιμοποιούν οι χούλιγκαν ενάντια στους «εχθρούς» τους και αυτό να θεωρείται ως απλώς άλλη μια φωτογραφία ενός influencer.\nΔεν μπορεί για παράδειγμα να στελεχώνονται οι υποδιευθύνσεις αθλητικής βίας από αστυνομικά όργανα που μετά φωτογραφίζονται ως οπαδοί, όπως έκανε μια αστυνομικός στη Θεσσαλονίκη την ώρα που ο γιος της εμπλέκεται σε σοβαρές υποθέσεις οπαδικής βίας.\nΔεν μπορεί να προσπερνάμε γεγονότα όπως ο θάνατος ενός οπαδού δύο χρόνια πριν, πάλι στη Θεσσαλονίκη, όπου ανάμεσα σε αυτούς που καταδικάστηκαν για το επεισόδιο περιλαμβανόταν και άνθρωπος με σχέσεις με παράγοντες ομάδας, αλλά το γεγονός αντιμετωπίστηκε απλώς ως ένα «μεμονωμένο περιστατικό»\nΌλα αυτά δεν είναι απλώς συμπτώσεις.\nΌλα αυτά είναι συμπτώματα μιας πολύ προβληματικής κατάστασης.\nΌλα αυτά δείχνουν πώς διαμορφώνεται ένα κλίμα που οι χουλιγκάνοι θα το δουν ως παρακίνηση, νομιμοποίηση και τελικά ασυλία.\nΈνα κλίμα όπου η βία αντιμετωπίζεται ως θεμιτός τρόπος υποστήριξης της ομάδας, ως στοιχείο που κάνει την ομάδα «πιο δυνατή».\nΈνα κλίμα όπου η έννοια του αθλητικού παράγοντα επεκτείνεται και σε αυτή του αρχηγού ορδών από τραμπούκους.\nΈνα κλίμα στο οποίο όσοι δεν αντιδρούν τώρα, με έργα και όχι λόγια, θα είναι απλώς συνένοχοι στο επόμενο έγκλημα.


Θαύμα από τον Άγιο Εφραιμ – qdb.gr\nHταν Κυριακή 19 Νοεμβρίου 2006 ξημερώματα Δευτέρας, όταν εγώ και η Δέσποινα ολοκληρώναμε τις τελευταίες εργασίες για την ανακαίνηση του σπιτιού μου. Τότε ξαφνικά σ΄ όλο το σπίτι υπήρξε έντονα η μυρωδιά από λιβάνι… και αναρωτηθήκαμε ποιος θα μπορούσε να λιβανίζει τέτοια ώρα;!Τί κι αν βγήκαμε στο μπαλκόνι, τι κι αν έίχε περάσει μια ώρα, η μυρωδιά δυνάμωνε. Έντονο μύρο είχε κατακλείσει όλο το σπίτι! Κοιταχτήκαμε στα μάτια και φύγαμε γρήγορα-γρήγορα φοβισμένοι μη γνωρίζοντας τι συμβαίνει. Όταν σταματήσαμε τις εργασίες και φύγαμε από το σπίτι η έντονη μυρωδιά σταμάτησε. Μετά από τρεις μέρες ένοιωθα απίστευτη εξάντληση και αδιαθεσία\n. Για πρώτη μου φορά επισκέφθηκα νοσοκομείο. Hταν 22 Νοεμβρίου 2006.Η πρώτη επίσημη διάγνωση των γιατρών ήταν οτι το συκώτι μου είχε σχεδόν καταστραφεί και μόνο από θαύμα θα μπορούσα να ζήσω. Τότε αποκρίθηκα στη Δέσποινα και της είπα: ΅θέλω να με πας κάπου να προσευχηθώ… υπάρχει κάποιο κοντινό μοναστήρι εδώ στην Αθήνα;¨ κι εκείνη μου απάντησε γνωρίζω για το μοναστήρι του Αγίου Κυπριανού στη Φυλή, για κάποιο άλλο μοναστήρι στην Πεντέλη και για τον Άγιο Εφραίμ στη Νέα Μάκρη.\nΑμέσως της απάντησα θέλω να με πάρεις απο δω και να με πας κατευθείαν εκει, στον Άγιο Εφραίμ! Φύγαμε λαθραία από το νοσοκομείο με την πεταλούδα των ορών στα χέρια μη γνωρίζοντας που ακριβώς πηγαίναμε. Σταματήσαμε στη Λεωρόρο Μαραθώνος σ’ ένα βενζινάδικο να ρωτήσουμε μια κύρια που βρίσκεται το μοναστήρι. Εκείνη όμως αντι να μας οδηγήσει σε αυτό, άρχισε να μας λέει πόσο θαυματουργός είναι ο Άγιος Εφραίμ, πόσο γοργουπήκοος Άγιος είναι και ότι εμφανίζεται με το μύρο του. Τότε κατάλαβα πως δε χρειαζόταν να μου πει που πρέπει να πάω, αλλά ν΄ ακολουθήσω απλά το κάλεσμά του.Χωρίς να το καταλάβω βρέθηκα έξω από τη Μονή.\nΗ Δέσποινα με ρώτησε… ήξερες πού ήταν; Δεν της απάντησα και προχωρήσαμε προς τα μέσα. Σε 10 λεπτά η Μονή θα έκλεινε. Όταν βρέθηκα μπροστά στο σκήνωμα του Αγίου Εφραίμ τα γόνατα μου λύγησαν, ξέσπασα σε απίστευτους λυγμούς κάνοντας όσους πιστούς βρίσκονταν εκεί να με αφήσουν μόνο μου με τον Άγιο. Το παράπονο για τις ασωτίες και τις αμαρτίες της ζωής μου ήταν τεράστιο. Είχα συγκλονιστεί ολόκληρος, ήταν η στιγμή που αλλάξαν όλα μέσα μου. Πίστεψα ότι θα γίνω καλά! Μετά απ¨ αυτό γύρισα στο νοσοκομείο συγκλονισμένος έχοντας πλέον απίστευτη θέληση για ζωή και πίστη. Είχαν όλα πλέον αλλάξει μέσα μου.Από την επόμενη μέρα η εξετάσεις έδειχναν για πρώτη φορά βελτίωση. Μέρα με τη μέρα το συκώτι μου αναπλάθονταν μη μπορώντας οι γιατροί να εξηγήσουν την ανέλπιστη επαναφορά.Μέσα σε δύο εβδομάδες το 80 % κατεστραμμένου ύπατος είχε αναπλαθεί τελείως και ήμουν έτοιμος να γυρίσω στη δουλεία μου. Είχα τάξει στον Άγιο Εφραίμ ότι πριν πάω στο σπίτι μου, θα πήγαινα στο μοναστήρι να τον ευχαριστήσω… όμως δεν πήγα όπως του έιχα υποσχεθεί και γύρισα σπίτ μου.\nΜετά από τρεις μέρες μπήκα ξανά εκτάκτως στο νοσοκομείο. Η διάγνωση των γιατρών… απλαστική αναιμία. Ο μυελός των οστών δεν παρήγαγε αίμα και θα χρειαζόταν άμεσα μεταμόσχευση. Μπαίνοντας στην απομόνωση που θα με… φιλοξενούσε για τον επόμενο μήνα γέμησα το χώρο με τις εικόνες του αγαπημένου μου Αγίου. Έσκησα το στρώμα του κρεβατιού μου κι εβαλά μέσα την εικόνα του Αγίου Εφραίμ. Σε καμία απο τις θεραπείες ο αργανισμός δεν ανταποκρίθηκε. Ήταν πλέον πολλοί οι μήνες που είχα να βγω απ΄ το δωμάτιο, την απομόνωση παρα τη θέλησή μου. Ο οργανισμός μέρα με τη μέρα εξασθενούσε, το πνεύμα μου όμως και η πίστη μου μεγάλωνε Ήταν μεσημέρι όταν ακούσαμε φωνές από το διπλανό δωμάτιο. Οι γονείς κάποιου παιδιού φωνάζανε τρωμαγμένοι και οι γιατροί ακουγονταν να τρέχουν πανικόβλητοι… μας φεύγει-μας φέυγει ο μικρός… φωνάζανε.\nΧάος επικρατούσε έξω απ΄ το δωμάτιό μου. Εγώ κι ο πατέρας μου είπαμε οτι το παιδί στο διπλανό δωμάτιο έφευγε… γύρισα και τον κοίταξα βουρκωμένος, με μάτια κατακόκκινα… Τότε εκείνος αμέσος κατάλαβε και βγήκε έξω. Έβγαλα την εικόνα από το στρώμα μου και προσευχήθηκα… επειδή ξέρω πως Υπάρχεις και πως είσε Εδώ, δείξε Το μου και τώρα! Κάνε καλά το παιδί επι τόπου! Η προσευχή μου και η στιγμή ήταν πολλή βαθιά. Ξέσπασα σε κλάματα. Αμέσως πήρα το μήνυμα… Μου είπε το παιδί είναι ήδη καλά και να ΄ρθει να μ΄ ευχαριστήσει. Άρχισα να χτυπάω την πόρτα για να μ΄ ακούσουν και να τους μεταφέρω το μήνυμα. Αλλά κανείς δε μ΄ ακουγε. Μετά από 2 λεπτά μπήκε πάλι μέσα ο πατέρας μου και του λέω με αγωνία πες στον πατέρα του παιδιού ότι ο γιός του θα ζήσει και θα γίνει πολύ γρήγορα καλά κι ο πατέρας μου μού απάντησε απορρημένος είναι ήδη καλά το παιδί… γιέ μου. Κάτι ανέλπιστο έγινε εκεί έξω… και το παιδί συνήλθε.Οι μήνες περνούσαν και η κατάστασή μου χειροτέρευε.\nΠάνω απ΄ το κεφάλι μου ήταν ο γιατρός μου, ο οποίος έλεγε στον πατέρα μου και την κοπέλα μου, ότι ο Βασίλης ήταν πάρα πολύ γερός οργανισμός, αλλά με υγρό στο κεφάλι, στους πνέυμονες και την καρδιά, με μηδέν αιμοπετάλια και λευκά αιμοφαίριακανείς δεν έχει στην κατάσταση αυτή από την εντατική. Ο πατέρας μου αρνήθηκε, λέγοντάς του… δεν το ξέρετε καλά τον Βασίλη, έχει υπηρετήσει στις Ειδικές Δυνάμεις, δεν τα παρατάει. Ο γιατρός τον χτύπησε φιλικά στην πλάτη και του ΄πε μακάρι να ΄ταν έτσι, αλλά θα είναι θαύμα αν βγάλει και το αποψινό βράδυ. Βγήκαν έξω.\nΈμεινε η κοπέλα μου να μου χαϊδεύει το χέρι, κλέγοντας. Ένοιωθα, αλλά δεν μπορούσα ν΄ αντιδράσω. Βγήκε κι αυτή έξω. Ο χώρος κατακλείστηκε από απίστευτο φως, οι μελωδίες δυνάμωσαν. Δεν έβλεπα όνειρο, ήμουν ξύπνιος και έιχα τις αισθήσεις μου. Πανύψηλος, Θεόρατος, Κατάμαυρος με μακριά γένια, τεράστιο καπέλο που άγγιζε σχεδόν το ταβάνι του θαλάμου μπήκε μέσα ο Άγιος Εφράιμ. Δεν πήρε τα μάτια του από πάνω μου, με πλησίασε και το χέρι του έπιασε ολόκληρο το κεφάλι μου.. τα δάχτυλά του ήταν τεράστια. Μου είπε, ΤΩΡΑ ΘΑ Σ΄ ΑΝΑΛΑΒΩ ΕΓΩ!, κι έφυγε όπως μπήκε αργά-αργά. Την επόμενη μέρα άνοιξα ξανά τα μάτια μου στην απομόνωση. Είχα βγει απ΄ την εντατική. Ήταν όλοι οι συγγενείς μου γύρω μου μαζεμένοι. Μόλις με είδαν να ξυπνάω, άρχισαν ν΄ αγκαλιάζονται και φωνάζανε… Φωναξτε το γιατρό, φωνάξτε το γιατρό! Μπήκε μέσα και μου είπε,\nεγώ δεν πιστεύω σε θαύματα, ούτε σε Θεό, αλλά εσύ κάποιον Άγιο είχες χθες μαζί σου. Εκείνο το βράδυ εξαφανίστηκαν το υγρό και στους πνεύμονες και στο κεφάλι και στην καρδιά και ο μυελός πλέον παρήγαγε κανονικά όλες τις σειρές του αίματος, σα να μην είχε συμβεί ποτέ τίποτα. Μία εβδομάδα μετά βγήκα απ΄ το νοσοκομείο και αυτή τη φορά πριν πάω σπίτι μου πήγα στο μοναστήρι του Αγίου μου. Στεκόμενος μπροστά στη λάρνακα, τρεις φορές χτύπησε δίπλα μου ένας εκκοφαντικός ήχος λες και ήταν από σκήπτρο ή από μπαστούνι. Είχα ανατριχιάσει ολόκληρος και κλαίγοντας τον ευγνομονούσα. Σήμερα συνεχίζοντας να ζω τη ζωή μου σαν ένας κανονικός, υγιής άνθρωπος πηγαίνω στο μοναστήρι ανελλειπώς καθε βδομάδα να βλέπω τον Πατέρα μου, να Τον τιμώ, να Τον δοξάζω και Τον ευχαριστώ και να Τον ευγνομονώ όπου βρεθώ κι όπου σταθώ! Είναι άπειρες η φορές που μου δείχνεις την παρουσία Σου, όπως και απόψε που μετά απο μήνες αποφάσισα να Σου γράψω, αδικιολογήτως που σε κάθε μου αναφορά στ΄ όνομά Σου τα γράμματα αρνούντουσαν να γίνουν μικρά. Σ΄ ευχαριστώ πολύ… χάριζέ μου την υγεία μου, έχε με γερό και δυνατό και αν Εσύ το θες χάρισέ μου ένα παιδί να του χαρίσω τ΄ όνομά Σου!!! Σε λατρευω….\nΠηγή: Άγιος Εφραίμ Νέας Μάκρης